FILIPINO
Kingdom & Discipleship FILIPINO
KINGDOM & DISCIPLESHIP: FILIPINO © 2021 ng Every Nation Productions Reserbado ang lahat ng karapatang pag-aari. Isinalin mula sa lathalaing Ingles Inilathala ng EVERY NATION PRODUCTIONS Email: productions@everynation.org.ph Reserbado ang lahat ng karapatang pag-aari. Walang anumang bahagi ng lathalaing ito ang maaaring kopyahin, elektroniko man o hindi, kabilang ang pagkopya sa pamamagitan ng potokapi, rekorder, at iba pang makinarya nang walang pormal na nakasulat na pahintulot mula sa EVERY NATION PRODUCTIONS. Ang lahat ng sipi ay mula sa Salita ng Dios® (ASND®), Karapatang pag-aari © 2010 ng Biblica. Ginamit nang may pahintulot mula sa Biblica Publishing & Distribution Foundation, Inc. Reserbado ang lahat ng karapatang pag-aari. Binuo sa Republika ng Pilipinas
NI L AL AMAN Panimula ... v 1. Pagsulong ng Kaharian ng Diyos sa Pamamagitan ng Pagdidisipulo ... 1 2. Pagsasagawa ng Dakilang Komisyon ... 6 Mga Talinghaga ng Kaharian ... 10 3. Ang Talinghaga Tungkol sa Magsasaka ... 11 4. Ang Talinghaga Tungkol sa Masasamang Damo ... 16 5. Ang Talinghaga Tungkol sa Buto ng Mustasa at ang Talinghaga Tungkol sa Pampaalsa ... 21 6. Ang Talinghaga Tungkol sa Nakatagong Kayamanan at ang Talinghaga Tungkol sa Mamahaling Perlas ... 26 7. Ang Talinghaga Tungkol sa Lambat ... 30 Ang Pabaligtad na Kaharian ... 34 8. Unahin Muna ... 35 9. Mamatay sa Sarili upang Mahanap ang Buhay ... 41 10. Ang Pinakamahalagang Utos ... 47 11. Mahalin ang Iyong mga Kaaway ... 51 12. Ang Pamumuno ay Paglilingkod ... 56
PANIMUL A Bilang mga mananampalataya ni Cristo at mamamayan ng paparating na walang hanggang kaharian, naniniwala tayo na tayo ay tinawag upang magdisipulo at magsanay ng mga lider sa lahat ng larangan ng lipunan. Hangad natin na magkaroon ang iglesya ng pananaw na naaayon sa Bibliya, at isapamuhay ito saan man tayo tinawag ng Diyos. Nagtitiwala tayo sa kapangyarihan ng Diyos sa lahat ng kaganapan sa mundo at sa ating bayan, at naniniwala tayong may itinalaga ang Diyos na dapat nating gampanan sa pagsulong ng Kanyang kaharian. Habang patuloy natin Siyang ipinakikilala, makikita natin ang pagbabago ng ating bayan para sa Kanyang kaluwalhatian. Ang kaharian ng Diyos, na tinatawag ding kaharian ng langit, ay tumutukoy sa lugar o kalagayan kung saan namamahala ang Diyos bilang Hari. Hindi lamang ito sumasaklaw sa pamamahala ng Diyos sa langit, kundi pati na rin sa kaharian ng Diyos sa lupa, kung saan namamahala si Jesus bilang Hari. Hindi ito sumasaklaw lamang sa isang tiyak na lupain o kaya ay grupo ng tao, bagkus, ang impluwensiya nito ay nararanasan sa anumang kalagayan at sa anumang lugar kung saan kinikilala si Jesus bilang Hari (Lucas 17:20-21). Ang kaharian ng Diyos ay maaaring nasa mga indibidwal, pamilya, institusyon, at kalagayan sa lipunan. Ito ay hindi kasing kahulugan ng Iglesya, bagama't ang Iglesya ay bahagi nito. Samantala, may iba na ang pananaw sa kaharian ay hindi tungkol sa mga tao o kalagayan kung saan namamahala ang Diyos, kundi sa mga ginagawa ng Diyos bilang Hari, o kaya ay ang paggamit Niya ng Kanyang dakilang kapangyarihan. Ang kaharian ng Diyos ay itinuturing na pangunahing paksa ng ministeryo at mensahe ni Jesus. Ang mga Judio ay sabik nang makalaya mula sa pang-aapi ng mga Taga-Roma, subalit ang ipinahayag ni Jesus ay higit pa sa kalayaang pang-ekonomiya. Ang ebanghelyo na ipinangaral ni Jesus ay ang mabuting balita na nalalapit na ang paghahari ng Diyos. Ipinangaral Niya ang pagdating ng kaharian ng Diyos - ang uri ng pamumuno ng Diyos
na pupuno sa pananabik ng buong mundo para sa isang mabuti at mapang-alaga, matuwid, at makatarungang pamamahala. Ang kapatawaran ng kasalanan, kaligtasan, pagsasaayos ng mga nasirang relasyon, kagalingan, at kalayaan mula sa pagkabihag ng kaaway ay mga aspeto o benepisyo ng kaharian ng Diyos. Ang kaharian na ito ay pinasinayaan nang si Haring Jesus ay pumarito bilang ang ipinangakong Tagapagligtas. Patuloy itong sumusulong at lumalawak maging sa kasalukuyan. Balang araw, ang kaharian ay ganap na maisasakatuparan, sa muling pagdating ni Jesu-Cristo sa Kanyang kaluwalhatian, upang ganap na itatag ang Kanyang kaharian dito sa lupa. Upang maisakatuparan ito, inutusan ni Haring Jesus ang Kanyang mga disipulo na ipalaganap ang Kanyang kaharian sa pamamagitan ng pagdidisipulo ng mga bayan. Ang salitang "bayan" ay tumutukoy sa grupo ng mga tao sa mundo at hindi lamang sa mga lupain at kasalukuyang politikal na pagkakahati- hati ng mga bansa. Ito ay isang napakalaking adhikain na nangangailangan ng kapangyarihan at patnubay ng Diyos at ng ganap na pakikiisa ng katawan ni Cristo. Gayunman, ang bawat isa sa atin ay maaaring makibahagi sa pagdidisipulo ng mga bayan sa pamamagitan ng pagsisimula sa isang bayan - ang ating sariling bayan. Ang mga Victory group material sa babasahing ito ay nagbibigay ng biblikal na pagkakaunawa sa kaharian ng Diyos sa pamamagitan ng pagsusuri sa iba't ibang mga katuruan at talinghaga na sinabi ni Jesus upang ilarawan ang Kanyang kaharian. Ang unang bahagi ay naglalaman ng dalawang aralin na nagbibigay ng biblikal na pundasyon para sa pagsulong ng kaharian ng Diyos sa pamamagitan ng pagsusuri sa Dakilang Komisyon ni Jesus. Ang ikalawang bahagi na pinamagatang "Mga Talinghaga ng Kaharian" ay binubuo ng mga aralin mula sa mga talinghaga ni Jesus tungkol sa kaharian ng Diyos. Ang mga talinghaga ay mga maiikling kuwento na gumagamit ng mga sitwasyon sa totoong buhay upang ituro ang mga espirituwal na katotohanan, at hindi
dapat ituring na mga alegorya kung saan ang mga detalye ay nagsisilbing simbolo. Upang maunawaan ang isang talinghaga, kailangan nating hanapin ang mga kinakailangang detalye na mahalaga sa puntong nais sabihin ng kuwento. Hindi lahat ng detalye sa isang talinghaga ay mahalaga; ang iba ay nagbibigay lamang ng realidad sa kuwento. Ang isang talinghaga ay kadalasang may isang aral lamang. Ang huling bahagi na pinamagatang "Ang Pabaligtad na Kaharian" ay nagsusuri ng mga katuruan ni Jesus tungkol sa dapat na pamumuhay ng Kanyang mga disipulo at kung paano gumagana ang mga bagay sa Kanyang kaharian - na kadalasan ay kabaligtaran ng paraan kung paano gumagana ang mga bagay sa mundo. Ito ang dahilan kung bakit maraming mga teologo at mga iskolar ng Bibliya ang naglalarawan sa kaharian ng Diyos bilang isang "pabaligtad na kaharian." Nawa ay makatulong ang babasahing ito upang maihanda ka at ang iyong Victory group na maisulong ang kaharian ng Diyos sa pamamagitan ng pagdidisipulo ng mga bayan, saan ka man naroon at anuman ang ipinapagawa sa iyo.
1 Pagsulong ng Kaharian ng Diyos sa Pamamagitan ng Pagdidisipulo WARM-UP Sino ang pinakamalakas na tao na kilala mo? Ano sa tingin mo ang nangyari upang siya ay maging ganito kalakas? Paano ka tumutugon sa mga awtoridad sa buhay mo (halimbawa: magulang, guro, pulis, amo)? Sa tingin mo, bakit ka ganito tumugon sa kanila? Ano sa tingin mo ang magiging huling salita mo sa iyong mga kapamilya at kaibigan? WORD 18Lumapit sa kanila si Jesus at sinabi, "Ibinigay sa akin ang lahat ng kapangyarihan sa langit at sa lupa. 19Kaya puntahan ninyo ang lahat ng mga lahi at gawin silang mga tagasunod ko. Bautismuhan ninyo sila sa pangalan ng Ama at ng Anak at ng Banal na Espiritu. 20Turuan ninyo silang sumunod sa lahat ng iniutos ko sa inyo. At tandaan ninyo: lagi ninyo akong kasama hanggang sa katapusan ng mundo." ^MATEO 28:18-20 Ang kaharian ng Diyos ang pangunahing mensahe ng ministeryo ni Jesus. Nang simulan Niya ang Kanyang ministeryo sa lupa, ang ipinangaral Niya ay, "Pagsisihan na ninyo ang inyong mga kasalanan, dahil malapit na ang paghahari ng Diyos" (Mateo 4:17). Nang panahong iyon, si Satanas ay may awtoridad sa lupa (Mateo 4:9; Lucas 4:5,6). Ipinapahayag ni Jesus na ang pagdating ng kaharian ng langit, ang pinakahihintay na pamamahala at paghahari ng Diyos sa lupa, ay nalalapit na. Di kalaunan, sa krus, tinanggalan Niya ng kapangyarihan ang mga namamahala at namumunong mga demonyo at nagtagumpay Siya laban sa kanila (Mga Taga-Colosas 2:15). Bago ang Kanyang pag-akyat at paghahari sa kalangitan, bilang Hari at Tagapamahala, kinumisyon ni Jesus ang Kanyang mga disipulo na ipagpatuloy ang pagsulong
ng Kanyang kaharian. Sa ating aralin ngayon, pupulutin natin mula sa Dakilang Komisyon ni Jesus ang ilang mga kaisipan tungkol sa kaharian ng Diyos. 1 Si Jesus ay may kapangyarihan sa langit at sa lupa. Lumapit sa kanila si Jesus at sinabi, "Ibinigay sa akin ang lahat ng kapangyarihan sa langit at sa lupa." ^MATEO 28:18 Sa Genesis, nagbigay ang Diyos ng awtoridad kay Adan at Eva sa pamamagitan ng pagsabi sa kanila na pamahalaan ang lahat ng mga buhay na nilalang at ang buong mundo (Genesis 1:26). Ang orihinal na disenyo ng Diyos ay ang ilagay ang buong mundo sa pamamahala ng tao, na nasa ilalim naman ng pamamahala ng Diyos. Ngunit, ibinigay ng sangkatauhan ang awtoridad na ito kay Satanas nang sila ay magkasala (Lucas 4:5-6). Simula noon, si Satanas ay tinawag na naghahari sa mundong ito (2 Corinto 4:4), hari ng mga espiritung naghahari sa mundo (Mga Taga-Efeso 2:2), at naghahari sa mundong ito (Juan 12:31). Upang maibalik ang lahat sa orihinal nitong kalagayan, ang Diyos ay pumarito sa katauhan ni Jesu-Cristo. Sa krus, tinalo Niya ang kaaway (Mga Taga-Colosas 2:15). Bago ang Kanyang pag-akyat sa langit, hindi lamang niya ipinahayag ang pagdating ng kaharian na gaya ng dati, subalit idineklara din Niya na Siya ang Tagapamahala at Hari ng lahat. Ginagamit ni Jesus ang wika ng kaharian nang sabihin Niya na ang lahat ng kapangyarihan, sa langit at sa lupa, ay nasa Kanya. Sa tingin mo, bakit kailangang idiin ni Jesus na nasa Kanya ang lahat ng kapangyarihan? Sa palagay mo, bakit hindi maaari na ang isang hari ay may bahagya lamang o hindi ganap na kapangyarihan? Kingdom & Discipleship Pagsulong ng Kaharian ng Diyos sa Pamamagitan ng Pagdidisipulo 2
2 Bagama't ang Iglesya ay bahagi ng kaharian ng Diyos, hindi sila magkatulad. Lumapit sa kanila si Jesus at sinabi, "Ibinigay sa akin ang lahat ng kapangyarihan sa langit at sa lupa." ^MATEO 28:18 Sa pagsabing lahat ng kapangyarihan sa langit at sa lupa ay na kay Jesus, ipinakita ng Diyos na ang Kanyang kaharian at awtoridad ay hindi limitado sa Iglesya lamang. Ang Kanyang disipulo at ang Kanyang Iglesya ay bahagi ng Kanyang kaharian at sila ang mga pangunahing susi sa pagsulong at pagpapatatag ng Kanyang paghahari sa lupa. Gayunpaman, ang ideya ng kaharian ng Diyos ay iba sa Iglesya. Si Jesus ang unang gumamit ng salitang "iglesya" bilang pagtukoy sa Kanyang mga tagasunod (Mateo 16:18), subalit sa Kanyang ministeryo, ginamit Niya ang mga katagang tumutukoy sa pagpasok ng kaharian ng Diyos sa mundo, at hindi sa isang gusali ng iglesya (Marcos 1:14-15). Sa tingin mo, bakit mas inuuna at mas malaki ang kaharian kaysa sa Iglesya? Bakit karaniwang naiisip ng mga mananampalataya na ang dalawang ito ay magkasingkahulugan? 3 Kinomisyon ni Jesus ang Iglesya na isulong ang Kanyang kaharian sa pamamagitan ng pagdidisipulo ng mga bayan. 19"Kaya puntahan ninyo ang lahat ng mga lahi at gawin silang mga tagasunod ko. Bautismuhan ninyo sila sa pangalan ng Ama at ng Anak at ng Banal na Espiritu. 20Turuan ninyo silang sumunod sa lahat ng iniutos ko sa inyo. At tandaan ninyo: lagi ninyo akong kasama hanggang sa katapusan ng mundo." ^MATEO 28:19-20 Kingdom & Discipleship Pagsulong ng Kaharian ng Diyos sa Pamamagitan ng Pagdidisipulo 3
Ang pamamahala ni Jesus ay sumasakop sa lahat, magpasailalim man sa Kanya ang mga tao o institusyon o kaya ay magrebelde laban sa Kanyang pamamahala. Kinomisyon Niya ang Kanyang mga disipulo hindi lamang para magdisipulo kundi para magdisipulo ng lahat ng bayan. Ang salitang "bayan" ay tumutukoy sa mga "grupo ng tao," at hindi sa pulitikal na pagkakahati-hati ng mga bansa ngayon. Habang patuloy na dumadami ang mga tao at grupo ng tao na sumusunod kay Jesus at napapasailalim sa Kanyang mabuting pamamahala, mas lalong mararanasan ang kaharian ng Diyos dito sa lupa gaya ng sa langit. Magdadala ito ng pagbabago hindi lamang sa buhay ng mga indibidwal, kundi maging sa lipunan. Ano kaya ang larawan ng isang bansang nadisipulo? APPLICATION Naniniwala ka ba na ang lahat ng kapangyarihan ay na kay Jesu-Cristo? Paano dapat mabago ng katotohanang ito ang buhay at paraan mo ng pagtugon sa mundo? Ano ang tugon mo sa Dakilang Komisyon? Ikaw ba ay nagdidisipulo? Ano ang maaari mong simulang gawin upang sumunod sa utos ni Jesus? Sa palagay mo, maaari bang madisipulo ang isang bayan? Kung ang bayan natin ay madidisipulo, ano sa tingin mo ang magiging hitsura nito? Kingdom & Discipleship Pagsulong ng Kaharian ng Diyos sa Pamamagitan ng Pagdidisipulo 4
PRAYER
Ihayag ang iyong pananalig at pag-asa sa Diyos na nagtataglay ng lahat ng kapangyarihan. Ipanalangin na mamumuhay kang sumusunod sa Kanya.
Ipanalangin na ang mga tagasunod ni Jesus as buong mundo ay susunod sa Kanyang utos na humayo at magdisipulo sa lahat ng bayan.
Ipanalangin na ang mga bayan ay madidisipulo at ang kaharian ng Diyos ay buong lakas na magpapatuloy sa pagsulong. Kingdom & Discipleship Pagsulong ng Kaharian ng Diyos sa Pamamagitan ng Pagdidisipulo 5
2 Pagsasagawa ng Dakilang Komisyon WARM-UP Anong mga gawain ang karaniwang kumakain ng malaking bahagi ng oras mo sa isang pangkaraniwang linggo? Mga ilang oras ang ginugugol mo sa mga ito? Ano ang mas pipiliin mong gawin: ang manatili sa bahay o ang magpunta sa iba't ibang lugar? Bakit? Ano ang isang paksa o kakayahan na naituro mo sa iba? Ikuwento ang naging karanasan mo dito. Ano ang nagustuhan mo tungkol dito? WORD 18Lumapit sa kanila si Jesus at sinabi, "Ibinigay sa akin ang lahat ng kapangyarihan sa langit at sa lupa. 19Kaya puntahan ninyo ang lahat ng mga lahi at gawin silang mga tagasunod ko. Bautismuhan ninyo sila sa pangalan ng Ama at ng Anak at ng Banal na Espiritu. 20Turuan ninyo silang sumunod sa lahat ng iniutos ko sa inyo. At tandaan ninyo: lagi ninyo akong kasama hanggang sa katapusan ng mundo." ^MATEO 28:18-20 Ginamit ni Jesus ang wika ng kaharian noong sinabi Niya na ang lahat ng kapangyarihan sa langit at sa lupa ay ibinigay sa Kanya. Siya ang Hari, at ngayon ay mayroon na Siyang kapangyarihan sa buong lupain. Subalit hindi lahat ay nagpapasailalim sa Kanyang mabuting pamumuno, kung kaya't inutusan Niya ang Kanyang mga tagasunod na ipalaganap ang Kanyang kaharian sa pamamagitan ng pagdidisipulo sa lahat ng mga bayan (mga grupo ng tao). Ang kautusang ito, na kilala din bilang ang Dakilang Komisyon, ay may tatlong salitang kilos na kailangang maisagawa: magpunta, magbautismo, at magturo. Ngayon, titingnan natin kung paano natin magagawang sumunod sa utos ni Jesus na magdisipulo sa lahat ng mga bayan.
1 Magpunta. "Kaya puntahan ninyo ang lahat ng mga lahi at gawin silang mga tagasunod ko. . . ." ^MATEO 28:19 Sa orihinal na wika, ang pariralang ito ay may dalawang pakahulugan. Ang una ay ang sadyang paggawa ng mga bagay upang makapagdisipulo ng mga bayan. Tungkol ito sa pag-alis sa kinalalagyang lugar upang makapunta sa ibang bayan o kaya ay grupo ng mga tao upang makapagdisipulo. Subalit maaari rin na ang ibig sabihin nito ay "sa iyong pagpunta." Nangangahulugan ito na sa pagsasagawa natin ng araw-araw nating gawain, ginagawa ang mga bagay na tinawag tayong gawin, magagawa nating tulungan ang iba na sumunod kay Jesus. Sa lahat ng ginagawa natin, dapat na likas nating isinasapamuhay at ibinabahagi ang tungkol kay Jesus at kung ano ang ibig sabihin ng pagsunod sa Kanya. Ginagawa man natin ang mga karaniwan na nating gawain o kaya ay pumupunta sa ibang mga bayan, tayo ay inatasan na magdisipulo. Paano ka nagsimulang magdisipulo? Ibahagi ang isang pagkakataon na tinulungan mo ang iba na sumunod kay Jesus sa pamamagitan ng pagpunta sa ibang bayan o kaya ay sa pagsasagawa ng mga karaniwan mo nang ginagawa sa araw-araw mong pamumuhay. Kingdom & Discipleship Pagsasagawa ng Dakilang Komisyon 7
2 Magbautismo. "Bautismuhan ninyo sila sa pangalan ng Ama at ng Anak at ng Banal na Espiritu. . . ." ^MATEO 28:19 Ang salitang "bautismo" ay nangangahulugan ng "ganap na paglubog." Maliban sa aktuwal na paglubog ng isang tao sa tubig, nangangahulugan din ito ng ganap na pagpapasakop sa buhay ng Diyos. Bilang mga tagasunod ni Cristo, dapat tayong mamuhay nang may pangako na susunod tayo sa Kanyang kagustuhan at pamamaraan, at na aakayin natin ang iba na gawin din ito. Sa huli, makikita ito sa isang buhay na kakikitaan ng pagsisisi, pananampalataya at pagsunod. Ibahagi kung paano ka nabautismuhan sa tubig at sa Banal na Espiritu. Bakit isang pampublikong paghahayag ng pananampalataya natin kay Cristo ang pagpapabautismo (Mga Taga-Roma 6:3-4; 1 Pedro 3:20-21)? 3 Magturo. "Turuan ninyo silang sumunod sa lahat ng iniutos ko sa inyo." ^MATEO 28:20 Tayo ay sinabihan na maging intensyonal sa pagtuturo sa iba na sundin ang lahat ng ipinasa ni Jesus sa Kanyang mga disipulo. Ito ay hahantong sa pagkakaroon ng buhay na kakikitaan ng pagtulong sa iba kung paano sumunod kay Jesus. Hindi lamang tayo dapat na maging mga tagasunod ni Cristo, kundi dapat tayong maging mga tao na tumutulong sa iba na sumunod kay Cristo. Bukod pa rito, ang mga itinuro ni Jesus ay sumasaklaw sa lahat ng aspeto ng buhay kasama na ang pag-aasawa, pamilya, Kingdom & Discipleship Pagsasagawa ng Dakilang Komisyon 8
relasyon, trabaho, pananalapi, kaisipan, at emosyon. Paano ni Jesus kinumpleto ang mga huling salita Niya sa Kanyang mga disipulo? Ano ang katiyakan na ibinigay Niya sa kanila (Mateo 28:20)? APPLICATION Nasimulan mo na bang sundin ang utos ni Jesus na pumunta sa iba't ibang bayan upang magdisipulo? Ano ang mga maaari mong gawin upang mas magawa mo ito nang mabuti? Ang pagpapasakop sa Diyos ay pagiging kaisa sa Kanyang pamamaraan. Ano ang ilang bagay na maaari mong simulang gawin ngayon upang higit mo pang maitugma ang iyong sarili sa pamamaraan ng Diyos? Paano dapat maapektuhan ng mga huling salita ni Jesus ang araw-araw mong pamumuhay? Ano ang gagawin mo upang maisakatuparan at sundin ang Dakilang Komisyon? PRAYER Pasalamatan ang Diyos sa pagligtas sa iyo at pagbibigay sa iyo ng pagkakataon na samahan Siya sa pagpapalaganap ng Kanyang kaharian. Hingin sa Diyos na mas ipakilala pa Niya ang Kanyang sarili sa iyo upang mas maitugma mo ang iyong sarili sa Kanyang pamamaraan at kagustuhan. Ipanalangin na mas maliwanag mong marinig at mas maayos kang makatugon sa Kanyang tinig.
Ipanalangin na maisakatuparan ng Iglesya ang Dakilang Komisyon at makapagdisipulo sa lahat ng bayan. Kingdom & Discipleship Pagsasagawa ng Dakilang Komisyon 9
Mga Talinghaga ng Kaharian
3 Ang Talinghaga Tungkol sa Magsasaka WARM-UP Sa palagay mo ba ay magaling kang mag-alaga ng mga halaman? Bakit oo o bakit hindi? Ano ang kadalasang nagiging tugon mo tuwing may pumupuri sa iyo?
Ibahagi sa grupo ang mabuting balita na natanggap mo kamakailan lang. Paano ka tumugon dito? WORD 1Nang araw ding iyon, lumabas ng bahay si Jesus at naupo sa tabi ng lawa. 2Napakaraming tao ang nagtipon sa paligid niya, kaya sumakay siya sa isang bangka at doon umupo, habang ang mga tao nama'y nasa dalampasigan. 3Marami siyang itinuro sa kanila sa pamamagitan ng mga talinghaga o paghahalintulad. Sinabi niya, "May isang magsasakang naghasik ng binhi. 4Sa kanyang paghahasik, may mga binhing nahulog sa tabi ng daan. Dumating ang mga ibon at tinuka ang mga binhing iyon. 5May mga binhi namang nahulog sa mabatong lugar, kung saan walang gaanong lupa. Mabilis na tumubo ang binhi dahil mababaw ang lupa. 6Ngunit natuyo rin ito nang masikatan ng araw, at dahil hindi malalim ang ugat, namatay ito. 7May mga binhi namang nahulog sa lupang may matitinik na damo. Lumago ang mga damo at natakpan ang mga tumubong binhi. 8Ang iba nama'y nahulog sa mabuting lupa, lumago at namunga. Ang iba'y napakarami ng bunga, ang iba'y marami-rami, at ang iba nama'y katamtaman lang." ^MATEO 13:1-8 (Basahin din ang ^MATEO 13:18-23.)
Ang kaharian ng Diyos, na kilala din bilang kaharian ng langit, ay tumutukoy sa lugar o mundo kung saan namamahala ang Diyos bilang Hari. Hindi lamang ito tumutukoy sa pamamahala ng Diyos sa kalangitan kundi tumutukoy din sa kaharian ng Diyos sa lupa, kung saan namamahala si Jesus bilang Hari. Gumamit si Jesus ng maraming talinghaga upang ilarawan ang kaharian ng langit. Ang una Niyang talinghaga tungkol sa kaharian, ang talinghaga ng magsasaka, ay ibinigay Niya bilang pag-udyok sa mga nakikinig na pag-isipan kung paano sila tutugon sa mensahe ng kaharian ng langit. Ang paglalarawan ay kinasasangkutan ng isang magsasaka na nagtatanim ng binhi na nahuhulog sa iba't ibang uri ng lupa. Ang uri ng lupa ay kumakatawan sa iba't ibang uri ng tao ayon sa nagiging tugon nila sa mensahe ng kaharian. Sa ating pag-aaral ng talinghagang ito, dapat din nating isaalang-alang kung paano tumugon sa katotohanang makikita natin. 1 Ang Tabi ng Daan 18"Pakinggan ninyo ang kahulugan ng talinghaga tungkol sa manghahasik: 19Ang tabi ng daan, kung saan nahulog ang ilang binhi ay ang mga taong nakinig ng mensahe tungkol sa paghahari ng Diyos pero hindi nakaunawa. Dumating si Satanas at inagaw ang salita sa kanilang puso." ^MATEO 13:18-19 Ang tabi ng daan ay gawa sa kumpol ng lupa at bato. Ang tabi ng daan sa talinghaga ay kumakatawan sa mga tao na nakarinig ng mensahe tungkol sa kaharian subalit hindi naman ito naintindihan. Hindi nila natanggap ang mensahe. Dumating si Satanas at inagaw ang binhing naitanim. Sa iyong palagay, bakit mabilis na naagaw ang binhi na nahulog sa tabi ng daan? Kingdom & Discipleship Ang Talinghaga Tungkol sa Magsasaka 12
2 Mabatong Lugar 20"Ang mabatong lugar, kung saan nahulog ang ibang binhi ay ang mga taong nakinig ng salita ng Diyos at masaya itong tinanggap agad. 21Ngunit hindi taimtim sa puso ang kanilang pagtanggap, kaya hindi tumagal ang kanilang pananampalataya. Pagdating ng kahirapan o pag-uusig dahil sa salita ng Diyos na kanilang tinanggap, agad silang tumatalikod sa kanilang pananampalataya." ^MATEO 13:20-21 Ang mabatong lupa ay kumakatawan sa mga tao na mabilis na tumanggap ng mensahe nang may kagalakan, ngunit ang mensahe ay hindi nag-ugat sa kanilang mga puso. Nagawa nilang magpatuloy sa paniniwala at pamumuhay ayon sa kaharian, ngunit hindi tumagal ang kanilang pananampalataya. Nakalulungkot, subalit nang makaranas sila ng kahirapan at pang-uusig, tinalikuran nila ang kanilang pananampalataya. Paano sinusubukan ng mga kahirapan at pang-uusig ang ating pananampalataya? Ano ang ilang pagkakataon na nasubukan ang iyong pananampalataya? 3 Lupang may Matitinik na Damo "Ang lupang may matitinik na damo, kung saan nahulog ang iba pang binhi ay ang mga taong nakinig ng salita ng Diyos. Ngunit dahil sa mga alalahanin dito sa mundo at sa paghahangad na yumaman, nakalimutan nila ang salita ng Diyos, kaya hindi namunga ang salita sa buhay nila." ^MATEO 13:22 Ang lupang may matitinik na damo ay kumakatawan sa mga nakarinig ng salita subalit labis na nakatuon sa mga alalahanin at yaman ng mundo. Bunga nito, ang mga binhi Kingdom & Discipleship Ang Talinghaga Tungkol sa Magsasaka 13
na naitanim ay hindi ganap na tumubo. Paano nakakaapekto ang mga matitinik na damo? Ano ang ilan sa mga alalahanin sa mundo na maaaring sumakal sa salita ng Diyos? 4 Mabuting Lupa "Ngunit ang mabuting lupang hinasikan ng binhi ay ang mga taong nakikinig sa salita ng Diyos at nakakaunawa nito. Kaya namumunga ito sa kanilang buhay. Ang iba'y napakarami ang bunga, ang iba'y marami, at ang iba nama'y katamtaman lang." ^MATEO 13:23 Ang mabuting lupa ay kumakatawan sa mga tao na nakarinig ng salita ng kaharian at naunawaan ito. Ang salita ay namumunga sa kanilang buhay. Bagama't ang bilang ng bunga ay magkakaiba, isang bagay ang malinaw: Nagdadala ang salita ng pagbabago hindi lamang sa kanilang buhay kundi maging sa buhay ng ibang tao. Ano sa palagay mo ang hitsura ng isang mabuting lupa? Paano kaya tayo magiging mabuting lupa upang ang salita ng Diyos ay tumubo at mamunga sa ating mga buhay? Kingdom & Discipleship Ang Talinghaga Tungkol sa Magsasaka 14
APPLICATION Sa iyong palagay, anong uri ka ng lupa? Sa pamamagitan ng biyaya ng Diyos, ano ang ilan sa mga paraan upang ikaw ay maging isang mabuting lupa? Ngayong linggo, pag-isipan ang talinghaga tungkol sa magsasaka at ang iba't ibang uri ng lupa. Hilingin sa Diyos na ipakita sa iyo kung paano maipapahayag ng buhay mo ang Kanyang kaharian sa iba. Mangakong isasapamuhay mo ang mga ipapakita sa iyo ng Banal na Espiritu. Si Cristo ay nagbayad ng malaking halaga upang ang mga tao ay magkaroon ng daan papasok sa Kanyang kaharian. Ano ang handa kang isakripisyo o gawin sa ibang pamamaraan upang makatulong sa pagpapalaganap ng kaharian ng Diyos sa iyong bayan? PRAYER Pasalamatan ang Diyos na Siya ang Hari at Tagapamahala ng lahat. Pasalamatan Siya sa pagbibigay sa iyo ng pagkakataon na magtanim ng mga binhi ng kaharian sa buhay ng ibang tao.
Ipanalangin na ikaw ay lumago sa iyong pagkaunawa kung paano umiiral ang kaharian, maging mabuting binhi, at magkaroon ng maraming bunga. Ipanalangin na bigyan ka Niya ng kakayahang baguhin kung ano ang kinakailangan upang mamunga ang salita ng Diyos sa buhay mo.
Ipanalangin na bigyan ka ng Diyos ng kakayahan upang patuloy na maitanim ang Kanyang salita sa iba, kahit pa hindi mo alam kung paano nila ito tatanggapin. Magtiwala na ang salita ay hindi mawalan ng saysay. Ipanalangin na ang salita ng Diyos ay mapunta sa mabubuting lupa sa iyong pamilya at mga kaibigan na hindi pa nakakakilala sa Kanya. Kingdom & Discipleship Ang Talinghaga Tungkol sa Magsasaka 15
4 Ang Talinghaga Tungkol sa Masasamang Damo WARM-UP Magkwento ng isang karanasan na mayroon ka tungkol sa pagtatanim o paghahardin. Anong bahagi ang pinaka nagustuhan mo? Ano ang pinaka hindi mo nagustuhan? Balikan ang isang panahon kung kailan binigyan ka ng isang takdang araw para sa pagpasa ng isang bagay na hindi mo inaasahan. Paano ka tumugon? Natapos mo ba ang proyekto sa takdang oras?
Ibahagi ang isang pagkakataon kung kailan ikaw o ang mga miyembro ng iyong pamilya ay nakaranas ng kawalan ng katarungan. Ano ang naramdaman mo? Paano ka tumugon? WORD Muling nagbigay ng talinghaga si Jesus sa kanila, "Ang paghahari ng Diyos ay maitutulad sa kwentong ito: May isang taong naghasik ng mabuting binhi sa kanyang bukid." ^MATEO 13:24 (Basahin din ang ^MATEO 13:25-30, 36-43.) Lahat tayo ay nakakita na ng kasamaan sa buhay ng tao, sa lipunan, at sa mundo. Malamang ay nakakita na rin tayo ng kawalan ng katarungan, kung saan ang kasamaan ay hindi naparusahan o naiwasto. Laganap ang katiwalian sa buhay ng mga tao at sa iba't ibang larangan sa lipunan. Bakit ganito? Marami ang napanghihinaan ng loob at nawawalan ng pag-asa dahil laganap ang kasamaan sa lipunan. Subalit, sa gitna ng kadiliman, nakakakita rin tayo ng maraming kabutihan, na nais ng mga tao na mas lalo pang makita. Ang nakakalungkot, ang katuwiran sa lipunan ay hindi laging nagagantimpalaan at maging ang mga nagpapakita ng katuwiran ng Diyos ay inuusig. Bakit hindi agad hinuhusgahan ng Diyos ang katiwalian? Makakaasa ba tayo na makikita nating mananaig ang katuwiran, kapayapaan at
kagalakan ng kaharian ng Diyos (Mga Taga-Roma 14:17)? Palagi bang hindi maiwawasto ang katiwalian? Sa ating pag-aaral ng mga talinghaga ng masasamang damo, makikita natin ang kasagutan sa mga tanong na ito. 1 Ang kabutihan at kasamaan ay naitanim sa mundo. 24Muling nagbigay ng talinghaga si Jesus sa kanila, "Ang paghahari ng Diyos ay maitutulad sa kwentong ito: May isang taong naghasik ng mabuting binhi sa kanyang bukid. 25Pero kinagabihan, habang natutulog ang mga tao, dumating ang kanyang kaaway at naghasik ng masasamang damo at umalis." ^MATEO 13:24-25 Si Haring Jesus ang nagtatanim ng mabuting binhi sa bukid, na tumutukoy sa mundo. Ang mabuting binhi na ito ang mga anak o tagapagmana ng kaharian o ang Kanyang mga mamamayan. Subalit ang kaaway, ang demonyo, ay nagtatanim ng kasamaan sa mundo. Makikita ito sa mga hindi sumusunod sa batas at sa lahat ng nagiging sanhi ng kasalanan. Ito ang katotohanan. Hindi ang Diyos ang tuwirang pinagmumulan ng lahat ng bagay sa mundo: Siya ang pinagmumulan ng lahat ng mabuti, samantalang ang demonyo ang pinagmumulan ng lahat ng masama. Paano naaapektuhan ng katotohanang ito ang paraan kung paano mo nakikita ang iyong sarili, ang lipunan, at ang mundo? Kingdom & Discipleship Ang Talinghaga Tungkol sa Masasamang Damo 17
2 Hinihintay ng Diyos ang paglago at pagkahinog ng mga mabubuting binhi. "Hayaan na lang muna ninyong lumagong pareho hanggang sa anihan. Kapag dumating na ang panahong iyon, sasabihin ko sa mga tagapag-ani na unahin muna nilang bunutin ang masasamang damo, at bigkisin para sunugin. Pagkatapos, ipapaani ko sa kanila ang trigo at ipapaimbak sa aking bodega." ^MATEO 13:30 Ang layunin ng pagtatanim ng mga binhi ay ang kanilang paglago, pagkahinog, at pamumunga. Hindi pa ni Jesus dinadala ang huling paghuhukom dahil nais Niya na tumubo, lumago, at magparami ang Kanyang mga anak, ang bunga ng kaharian. Kinakailangan ang paghihintay hanggang sa dulo ng panahon bago husgahan ang kasamaan at kasalanan dahil nais Niya na mas marami pang makasalanan ang magsisi, maligtas, at maging Kanyang mga anak. Ang mga pumihit patungo kay Cristo ay itatanim sa mundo upang makipag-ugnayan sa marami pang tao at magpalaganap ng Kanyang kaharian. Ano ang iyong tugon sa kaalaman na binigyan ka ng Diyos ng pagkakataon na makapasok sa Kanyang kaharian bago ang huling paghuhukom? Bilang mga binhi na itinanim sa mundo, ano ang dapat nating gawin habang hindi pa dumarating ang hangganan ng panahon at ang huling paghuhukom? Kingdom & Discipleship Ang Talinghaga Tungkol sa Masasamang Damo 18
3 May magaganap na anihan sa katapusan ng mundo. 40"Kung paanong binubunot at sinusunog ang masasamang damo, ganoon din ang mangyayari sa katapusan ng mundo. . . . 43Pero ang matutuwid ay magniningning na parang araw sa kaharian ng kanilang Ama. Kayong mga nakikinig, dapat ninyo itong pag-isipan!" ^MATEO 13:40,43 Ang panahon ng anihan ay kumakatawan sa hangganan ng panahon, kung saan ang mga anak ng kaharian at ang mga anak ng kasamaan ay paghihiwalayin para sa huling paghuhukom. Sa panahong ito, ang ganap na hustisya ay mararanasan. Walang makakatakas. Bukod pa rito, ang lahat ng sanhi ng kasalanan at kasamaan ay ganap na mawawasak. Sa kabilang banda, ang mga nakatanggap ng kapatawaran ng kanilang kasalanan at ng katuwiran ng Diyos ay mananaig. Magiging ganap ang kaharian ng Diyos at maghahari si Cristo nang may katuwiran, kapayapaan, at kagalakan sa lahat ng bayan (Mga Pahayag 11:15). Sa ilalim ng katotohanang ito, ano ang dapat nating gawin upang makapagdisipulo sa lahat ng mga bayan? Kingdom & Discipleship Ang Talinghaga Tungkol sa Masasamang Damo 19
APPLICATION Ano ang ibig sabihin ng pagiging anak ng kaharian ng Diyos? Ano ang ilan sa mga praktikal na paraan kung paano mo maipapakita ang iyong liwanag sa kadiliman ng kasalukuyang mundo (sa iyong pamilya, paaralan, lugar na pinagtatrabahuhan, at lipunan)? Paano naaapektuhan ng mga katotohanang ipinahayag sa talinghaga ang pananaw mo tungkol sa kasamaan at kawalan ng katarungan sa mundo? Paano nito mababago ang paraan mo ng pangangaral ng ebanghelyo sa mga hindi pa nakakakilala kay Cristo? Ano sa palagay mo ang mga nararapat na tugon sa mga katotohanang ito at ano ang maaari mong gawin ngayong linggo upang maisagawa ang mga ito? PRAYER Pasalamatan ang Diyos sa pagiging pinagmumulan ng kabutihan sa mundo. Pasalamatan Siya sa Kanyang pagmamahal habang hinahangad Niya na mas marami pang tao ang magsisi, maligtas, at makapasok sa Kanyang kaharian. Hingin sa Diyos na bigyan ka ng isang pananaw tungkol sa mundo na naaayon sa Bibliya at nang makapamuhay ka ayon sa liwanag ng Kanyang katotohanan. Ipanalangin na araw- araw kang makaranas ng pagbabago sa pamamagitan ng pagbabago ng iyong isipan.
Ipanalangin na lagi mong maririnig ang Diyos habang nabubuhay ka sa mundo. Ipanalangin na tanggapin ang Diyos ng mga kaibigan at kapamilya mong hindi pa nakakakilala sa Kanya bilang kanilang Panginoon at Tagapagligtas. Kingdom & Discipleship Ang Talinghaga Tungkol sa Masasamang Damo 20
5 Ang Talinghaga Tungkol sa Buto ng Mustasa at ang Talinghaga Tungkol sa Pampaalsa WARM-UP May paborito ka bang bulaklak, prutas, gulay, o anumang halaman? Bakit mo ito paborito? Ano ang pinakagusto mong benepisyo ng isang halaman o ng isang puno? Nasubukan mo na bang magluto sa hurno (oven) o naiisip mo bang subukan itong gawin? Bakit oo o bakit hindi? WORD 31Ikinuwento pa sa kanila ni Jesus ang paghahalintulad na ito: "Ang kaharian ng Diyos ay katulad ng isang buto ng mustasa na itinanim ng isang tao sa kanyang bukid. 32Ito ang pinakamaliit sa lahat ng buto. Ngunit kapag tumubo at lumaki na, nagiging mas mataas ito kaysa sa ibang mga halamang gulay, na parang punongkahoy ang taas, at pinupugaran ng mga ibon ang mga sanga nito." 33Isa pang paghahalintulad ang ikinuwento ni Jesus: "Ang kaharian ng Diyos ay katulad ng pampaalsang inihalo ng babae sa isang malaking planggana ng harina, at napaalsa nito ang buong masa ng harina." ^MATEO 13:31-33 Marami sa mga Judio at mga Kristiyano noong unang siglo ang nasasabik sa pagdating ng kaharian ng Diyos. Hinihintay nila na itatag ng ipinangakong Tagapagligtas ang pamamahala ng Diyos sa lupa upang magbago na ang lahat. Naghahangad sila ng isang mas maayos na mundo. Subalit mali ang kanilang pagkaunawa sa kung paano itatatag ang kaharian ng Diyos. Ang akala ng mga Judio ay agad itong darating, kung saan tatalunin ng Tagapagligtas ang lahat ng mga kapangyarihan sa mundo na nagpapahirap sa kanila. Alam ng mga Kristiyano na makikita
nila ang pagbabago sa buhay ng mga tao at sa lipunan sa pamamagitan ng pagpapangaral ng ebanghelyo. Subalit ang akala nila ay makikita nila ito sa kanilang buhay. Dahil dito, nang hindi nila ito nakita sa kanilang kapanahunan, lalo na noong umigting pa ang pag-uusig sa kanila, marami ang pinanghinaan ng loob. Maging sa kasalukuyan, maraming Kristiyano ang pinanghihinaan ng loob kapag patuloy nilang nakikita ang katiwalian sa lipunan at maging sa buhay ng mga tao. Ang iba ay nawawalan ng katiyakan sa kahalagahan ng kanilang ginagawa sa pagpapalaganap ng kaharian ng Diyos. Ang iba ay humahanap ng ibang pamamaraan dahil nais nilang makita ang agarang pagbabago. Ngayon, sa pag- aaral natin sa dalawa sa mga talinghaga ni Jesus, umaasa kami na mauunawaan natin ang tungkol sa paglago ng kaharian at lalakas ang ating loob dahil sa katiyakan nito. 1 Ang Kaharian ng langit ay tila hindi mahalaga sa umpisa. 31Ikinuwento pa sa kanila ni Jesus ang paghahalintulad na ito: "Ang kaharian ng Diyos ay katulad ng isang buto ng mustasa na itinanim ng isang tao sa kanyang bukid. 32Ito ang pinakamaliit sa lahat ng buto. Ngunit kapag tumubo at lumaki na, nagiging mas mataas ito kaysa sa ibang mga halamang gulay, na parang punongkahoy ang taas, at pinupugaran ng mga ibon ang mga sanga nito." ^MATEO 13:31-32 Inihahalintulad ng unang talinghaga ang kaharian ng langit sa isang buto ng mustasa, ang alam nilang pinakamaliit na binhi noong panahong iyon. Ang ikalawang talinghaga ay itinulad ang kaharian sa isang pampaalsa, na tinatawag nating "baker's yeast" sa kasalukuyan. Kung ihahambing sa iba pang ginagamit sa paggawa ng tinapay, kakaunti lamang ang inilalagay na pampaalsa. Tulad nito, ang kaharian ay tila hindi gaanong mahalaga sa umpisa. Nang pasinayaan ni Jesus ang kaharian, nagsimula lamang Siya sa iilang mga disipulo. Sa maraming bayan, ang tunay na mga disipulo ay kakaunti lamang. Subalit hindi tayo dapat mawalan ng pag-asa dahil ito ang likas na katangian ng kaharian habang Kingdom & Discipleship Ang Talinghaga Tungkol sa Buto ng Mustasa at ang Talinghaga Tungkol sa Pampaalsa 22
patuloy tayong nakikiugnay sa isang nasirang mundo. Ang mabuting balita ay ang kaharian ay patuloy na sumusulong at lumalago. Gaano katagal bago tumubo ang isang binhi? Bakit hindi sumusuko ang mga magsasaka kahit pa hindi nila agad nakikita ang pagtubo ng kanilang binhi? 2 Ang kaharian ng Diyos ay dahan-dahang lumalago, at kadalasan ay hindi napapansin. 32"Ito ang pinakamaliit sa lahat ng buto. Ngunit kapag tumubo at lumaki na, nagiging mas mataas ito kaysa sa ibang mga halamang gulay, na parang punongkahoy ang taas, at pinupugaran ng mga ibon ang mga sanga nito." 33Isa pang paghahalintulad ang ikinuwento ni Jesus: "Ang kaharian ng Diyos ay katulad ng pampaalsang inihalo ng babae sa isang malaking planggana ng harina, at napaalsa nito ang buong masa ng harina." ^MATEO 13:32-33 Maraming Kristiyano ang pinanghihinaan ng loob kapag hindi nila agad nakikita ang pagbabago sa buhay ng mga tao at sa lipunan. Dahil dito marami ang bumabaling sa mga makataong pamamaraan gaya ng ligalismo at rebolusyon dahil naniniwala sila na magdadala ito ng mas mabilis na pagbabago. Subalit, itinulad ni Jesus ang paglago ng kaharian sa pagtubo ng puno ng mustasa at sa pag-alsa ng tinapay. Hindi ito madaling makita, at maaaring tumagal nang mas mahabang panahon. Subalit ang katotohanan ay nagaganap ang mga pagbabago. Ang paglago ay maaaring paisa-isang tao lamang, o kaya ay paisa-isang desisyon na sumunod sa Diyos, Bagama't hindi napapansin, ang mga pagbabagong ito ay mahalaga at makapangyarihan, at dumarami sa paglipas ng panahon. Hindi mapipigilan ang kaharian ng Diyos gaya ng pagtubo ng binhi sa kabila ng Kingdom & Discipleship Ang Talinghaga Tungkol sa Buto ng Mustasa at ang Talinghaga Tungkol sa Pampaalsa 23
mga hindi magandang sitwasyon (hal., sa isang maliit na puwang sa konreto). Balikan ng isang pagkakataon kung kailan nagtiis ka sa pagtatanim ng binhi ng ebanghelyo. Bakit ka hindi sumuko? Ano ang mga bunga na inaasahan mong makita? 3 Ang kaharian ng langit ay ganap na lalago sa laki at epekto nito. 32"Ito ang pinakamaliit sa lahat ng buto. Ngunit kapag tumubo at lumaki na, nagiging mas mataas ito kaysa sa ibang mga halamang gulay, na parang punongkahoy ang taas, at pinupugaran ng mga ibon ang mga sanga nito." 33Isa pang paghahalintulad ang ikinuwento ni Jesus: "Ang kaharian ng Diyos ay katulad ng pampaalsang inihalo ng babae sa isang malaking planggana ng harina, at napaalsa nito ang buong masa ng harina." ^MATEO 13:32-33 Bagama't ang binhi na mustasa ay maliit lamang at ang paglaki nito ay matagal at hindi kapansin-pansin, ito ay magiging isang napakalaking puno na magbibigay ng pakinabang sa mga tao at mga hayop. Ganito rin ang pampaalsa. Bagama't kaunti lamang ang ginamit, kung ihahambing sa iba pang mga sangkap sa paggawa ng tinapay, napapaalsa nito ang buong masa ng harina, na ganap na bumabago sa gaspang, lambot, at lasa nito. Tulad nito, habang ipinapangaral at pinaniniwalaan ng marami pang tao ang ebanghelyo, ang kaharian ng Diyos ay gagawa ng napakalaking pagbabago sa mga pamilya, komunidad, at iba't ibang larangan sa lipunan. Gaano katagal bago maging isang ganap na puno ang isang binhi? Sa palagay mo, bakit Kingdom & Discipleship Ang Talinghaga Tungkol sa Buto ng Mustasa at ang Talinghaga Tungkol sa Pampaalsa 24
ginamit ni Jesus ang talinghagang ito upang maipaliwanag ang kaharian ng Diyos sa Kanyang mga disipulo? APPLICATION Paano maaapektuhan ng mga katotohanang ito tungkol sa kaharian ng Diyos ang iyong pananaw sa personal na paglago, pagdidisipulo, at pagpapalaganap ng kaharian ng Diyos sa iba't ibang larangan ng lipunan? May mga kapamilya, kamag-aral, o kasama sa trabaho ka ba na naiisip mo nang sukuan? Paano mo maisasapamuhay sa mga sitwasyon mo ngayon ang mga katotohanang ipinahayag sa mga talinghaga? Malaki man o maliit, ano ang ilan sa mga bagay na magagawa mo upang maisulong ang kaharian ng Diyos saan ka man naroroon? PRAYER Pasalamatan ang Diyos sa Kanyang kaharian na bagama't hindi napapansin ay tiyak na lumalaganap sa pamamagitan ng buhay ng mga tao na nasa iba't ibang larangan ng lipunan.
Ipanalangin na maintindihan mo ang likas na paraan ng paglago ng kaharian. Ipanalangin na araw-araw kang magkaroon ng katiyakan na ito ay lumalago, sa kabila ng makasalanang mundo.
Ipanalangin na bigyan ka ng Diyos ng kakayahan na maalala na Siya, at hindi ikaw, ang nagpapalago sa kaharian. Ipanalangin na lagi kang magpapasailalim sa Kanyang kapangyarihan at tamang kapanahunan. Kingdom & Discipleship Ang Talinghaga Tungkol sa Buto ng Mustasa at ang Talinghaga Tungkol sa Pampaalsa 25
6 Ang Talinghaga Tungkol sa Nakatagong Kayamanan at ang Talinghaga Tungkol sa Mamahaling Perlas WARM-UP Ano ang pinakamahalaga (hindi nangangahulugang pinakamahal) mong binili? Ano ang isang bagay na isinuko mo nang dahil sa pag-ibig? Alin sa mga pinagkukunang yaman sa ating bansa ang sa tingin mo ay may pinakamalaking halaga? Bakit? WORD 44Sinabi pa ni Jesus, "Ang kaharian ng Diyos ay katulad ng kayamanang nakabaon sa isang bukid. Nang mahukay ito ng isang tao, itinago niya itong muli. At sa tuwa niya'y umuwi siya at ipinagbili ang lahat ng kanyang ari-arian, at binili niya ang bukid na iyon. 45Ang kaharian ng Diyos ay katulad din nito: May isang negosyante na naghahanap ng magagandang perlas. 46Nang makatagpo siya ng isang mamahaling perlas, ipinagbili niya ang lahat ng kanyang ari-arian at binili ang perlas na iyon." ^MATEO 13:44-46 Dalawa sa mga talinghaga na binanggit ni Jesus tungkol sa kaharian ng langit ay ang talinghaga ng nakatagong kayamanan at ang talinghaga ng mamahaling perlas. Ang kaharian ng Diyos, o ang "kaharian ng langit," ay tumutukoy sa pamamahala ng Diyos sa langit at sa lupa, kung saan namumuno si Jesus bilang Hari. Sa mga talinghagang ito, inilarawan Niya ang kahalagahan ng kaharian pati na rin ang pinahahalagahan ng Kanyang kaharian.
1 Ang kaharian ng langit ay may malaking halaga. Sinabi pa ni Jesus, "Ang kaharian ng Diyos ay katulad ng kayamanang nakabaon sa isang bukid. Nang mahukay ito ng isang tao, itinago niya itong muli. At sa tuwa niya'y umuwi siya at ipinagbili ang lahat ng kanyang ari-arian, at binili niya ang bukid na iyon." ^MATEO 13:44 Itinulad ng talinghagang ito ang kaharian ng langit sa isang nakatagong kayamanan na nakita ng isang lalaki. Napakalaki ng halaga nito na karapat-dapat lamang na ipagbili niya ang lahat ng kanyang ari-arian upang makuha ito. Ang paghahari ni Haring Jesus sa buhay ng mga tao at sa iba't ibang larangan ng lipunan ay may napakalaking halaga. Ang Kanyang pamamaraan ay ganap na mas mabuti kaysa sa mga tiwaling sistema sa mundong ito. Isipin na lamang kung ano ang mangyayari sa buhay ng mga tao, sa lipunan, at sa ating bayan kung kinikilala at sinusunod si Jesus bilang Hari. Isipin na lamang kung ano ang mangyayari kung malaki ang bilang ng mga taong binago ng Diyos. Sa iyong palagay, bakit karapat-dapat lamang na ibigay ang lahat ng mayroon tayo upang makita ang pagdating at paglaganap ng Kanyang kaharian dito sa lupa gaya ng umiiral na sa langit? Kingdom & Discipleship Ang Talinghaga Tungkol sa Nakatagong Kayamanan at ang Talinghaga Tungkol sa Mamahaling Perlas 27
2 Ang kaharian ng langit ay labis tayong pinahahalagahan. 45"Ang kaharian ng Diyos ay katulad din nito: May isang negosyante na naghahanap ng magagandang perlas. 46Nang makatagpo siya ng isang mamahaling perlas, ipinagbili niya ang lahat ng kanyang ari-arian at binili ang perlas na iyon." ^MATEO 13:45-46 Kung ang unang talinghaga ay nagpapakita ng halaga ng kaharian ng Diyos, ipinapakita ng talinghaga ng mamahaling perlas kung gaano tayo kahalaga sa Diyos. Labis ang halaga na nakikita ng Diyos sa mga tao kung kaya't ibinigay Niya ang Kanyang sariling Anak, si Jesu-Cristo, upang tubusin at iligtas tayo (Juan 3:16). Ang mga tao ay itinuturing na mana ng Diyos (Mga Taga-Efeso 1:18). Ano ang sinasabi nito tungkol sa nasa puso ng Diyos para sa mga tao sa ating bansa at sa iba pang bansa? Paano maaapektuhan ng katotohanang ito ang iyong pag-uugali sa mga tao at kung paano ka nakikipag-ugnayan sa kanila? Kingdom & Discipleship Ang Talinghaga Tungkol sa Nakatagong Kayamanan at ang Talinghaga Tungkol sa Mamahaling Perlas 28
APPLICATION Sa iyong palagay, bakit ginamit ni Jesus ang mga talinghagang ito upang ilarawan ang kaharian? Gaano ka Niya pinahahalagahan, at paano nito maaapektuhan ang paraan mo ng pamumuhay? Ano ang ilang praktikal na pamamaraan kung paano mo maipapakita sa iba ang kahalagahan ng kaharian ng Diyos? Alin sa mga ito ang maaari mo nang gawin ngayong linggo? Dahil sa halaga ng kaharian ng Diyos at sa sakripisyong ibinayad ni Jesus upang magkaroon ang mga tao ng daan papasok sa Kanyang kaharian, ano ang handa kang isakripisyo upang maipalaganap ang kaharian ng Diyos sa ating bayan? Ano ang handa kang baguhin upang ang buhay mo ay maging isang pagpapahayag ng kaharian ng Diyos? PRAYER Hinging sa Diyos na ipakita sa iyo ang tunay na kalikasan at halaga ng Kanyang kaharian. Ipanalangin na ang paraan mo ng pamumuhay ay magpapakita ng tunay mong halaga kay Cristo. Pasalamatan ang Diyos sa Kanyang dakilang pagmamahal sa mga tao at sa mga bansa, na ibinigay Niya ang Kanyang Anak para sa atin. Ipanalangin na mangusap ang katotohanang ito sa maraming puso at akayin ang mga tao na pumihit patungo sa Kanya.
Ipanalangin ang biyaya ng Diyos upang magawa mo ang bahagi mo sa pagpapalaganap ng Kanyang kaharian sa iyong bansa. Kingdom & Discipleship Ang Talinghaga Tungkol sa Nakatagong Kayamanan at ang Talinghaga Tungkol sa Mamahaling Perlas 29
7 Ang Talinghaga Tungkol sa Lambat WARM-UP Mapili ka ba sa uri ng pagkain na kinakain mo? Paano ito nakikita?
Ikaw ba ang tipo ng tao na maayos sa mga gamit, o ikaw ang tipong alam mo kung nasaan ang lahat ng bagay, kahit pa magulo? Magkwento ng isang pagkakataon na nagpapakita nito. Paano naaapektuhan ng unang impresyon mo sa tao ang pakikipag-ugnayan mo sa kanila? Magkwento ng isang pagkakataon kung kailan nagkamali ka sa unang impresyon mo sa isang tao. WORD 47"Ang kaharian ng Diyos ay katulad din ng isang lambat na inihagis ng mga mangingisda sa lawa at nakahuli ng sari-saring isda. 48Nang mapuno ang lambat, hinila nila ito papunta sa dalampasigan. Pagkatapos, naupo sila para pagbukud-bukurin ang mga isda. Ang mabubuting isda ay inilagay nila sa mga basket, at ang mga walang kwenta ay itinapon nila. 49Ganyan din ang mangyayari sa katapusan ng mundo. Darating ang mga anghel at ihihiwalay nila ang masasama sa matutuwid. 50Itatapon ang masasama sa nagliliyab na apoy, at doo'y iiyak sila at magngangalit ang kanilang ngipin." ^MATEO 13:47-50 Ang kaharian ng langit ay ang dominyon kung saan namamahala at naghahari ang Diyos, kung saan ang Iglesya ay isang maliit na bahagi. Ang pangkahariang plano ng Diyos na tubusin ang Kanyang mga anak at ang buong nilikha para sa Kanyang Sarili ay isinasakatuparan dito at ngayon, habang tayo ay nabubuhay sa mundo. Bahagi ng misyon ng Iglesya ang ihayag ang kahariang ito. Habang Siya ay nasa lupa, nagkwento si Jesus ng maraming talinghaga na magagamit natin upang maunawaan ang kaharian
ng langit. Ano ang sinasabi ng talinghaga ng lambat tungkol sa kaharian ng Diyos? 1 Dapat nating ipangaral ang ebanghelyo kahit sino pa man ang tumatanggap nito. "Ang kaharian ng Diyos ay katulad din ng isang lambat na inihagis ng mga mangingisda sa lawa at nakahuli ng sari-saring isda." ^MATEO 13:47 Ang lambat, na kumakatawan sa pangangaral ng ebanghelyo, ay nakakahuli ng sari-saring isda. Hindi natin tungkulin ang piliin ang isda na huhulihin natin. Tulad nito, hindi natin tungkulin ang husgahan ang mga taong binabahaginan natin ng ebanghelyo (Mga Taga-Roma 1:14- 16). Natanggap mo na ba ang tawag ng Diyos na ipangaral ang ebanghelyo? Naranasan mo na bang ipangaral ang ebanghelyo sa mga taong hindi mo gusto? 2 May Paparating na paghuhukom. 48"Nang mapuno ang lambat, hinila nila ito papunta sa dalampasigan. Pagkatapos, naupo sila para pagbukud-bukurin ang mga isda. Ang mabubuting isda ay inilagay nila sa mga basket, at ang mga walang kwenta ay itinapon nila. 49Ganyan din ang mangyayari sa katapusan ng mundo. Darating ang mga anghel at ihihiwalay nila ang masasama sa matutuwid. 50Itatapon ang masasama sa nagliliyab na apoy, at doo'y iiyak sila at magngangalit ang kanilang ngipin." ^MATEO 13:48-50 Ang larawan na ibinigay ni Jesus sa huling bahagi ng talinghaga ay tungkol sa paparating na paghuhukom (Mga Pahayag 20:11-15). Ang mga kalalakihan na naghiwalay Kingdom & Discipleship Ang Talinghaga Tungkol sa Lambat 31
sa mga mabubuting isda at mga walang kwentang isda ay kumakatawan sa mga anghel, at sa dulo ng panahon, ihihiwalay nila ang masasama sa matutuwid. Ang mga nagkasala at hindi nanampalataya kay Haring Jesus para sa kanilang kapatawaran ay ituturing na masasama. Ang matutuwid naman ay ang mga makasalanan na tumanggap sa ebanghelyo at nanampalataya na patatawarin ni Jesus ang lahat ng kanilang kasalanan at ibabalik sila sa tamang ugnayan sa Diyos. Ang Diyos ang huling hukom. Kilala Niya ang totoong sa Kanya. Paano mababago ng kaalaman na may paparating na paghuhukom ang paraan mo ng pangangaral ng ebanghelyo? APPLICATION Ang bawat "mangingisda ng tao" ay una munang nagdesisyon na sumunod kay Jesus. Kung nais mong gawin ang desisyon na ito, hilingin sa isang tao na manalangin kasama mo. Ano ang ilang paraan na magagamit mo upang ipangaral ang ebanghelyo nang hindi nanghuhusga ng tao? Ipanalangin na mapasaiyo kung ano ang nasa puso Niya habang nakikipag- ugnayan ka sa mga tao para sa kaharian. Hilingin sa Diyos ang dalawa o tatlong tao na maaari mong lapitan upang maipangaral ang ebanghelyo. Mag-isip ng tatlong paraan kung paano ka makakabuo ng ugnayan sa kanila. Kingdom & Discipleship Ang Talinghaga Tungkol sa Lambat 32
PRAYER Pasalamatan ang Diyos sa pagtawag sa iyo upang maging mangingisda ng mga tao. Ipanalangin na magkaroon ka ng kakayahan na tanggapin at ipagpatuloy ang tawag na ito. Hingin sa Diyos ang kalakasan upang pantay-pantay kang makapagbahagi sa lahat tungkol sa kaharian ng langit, nang walang panghuhusga.
Ipanalangin na ang puso ng mga kapamilya at mga nasa komunidad mo ay maging bukas sa pagtanggap ng mensahe ng kaharian ng langit. Ipanalangin na matanggap nila si Jesus bilang kanilang Panginoon at Tagapagligtas. Kingdom & Discipleship Ang Talinghaga Tungkol sa Lambat 33
Ang Pabaligtad na Kaharian
8 Unahin Muna WARM-UP Magkuwento tungkol sa isa sa mga kinahihiligan mo. Ano ang ginagawa mo upang maipagpatuloy ito?
Ikaw ba ang tipo ng tao na madaling mag-alala? Bakit oo o bakit hindi? Magbahagi ng isang pagkakataon kung kailan kinailangan mong gumawa ng isang mahirap na desisyon. Ano ang nangyari? WORD 24"Walang taong makapaglilingkod nang sabay sa dalawang amo. Sapagkat kapopootan niya ang isa at iibigin ang ikalawa, o kaya'y magiging tapat siya sa isa at hahamakin ang ikalawa. Ganoon din naman, hindi kayo makapaglilingkod nang sabay sa Diyos at sa kayamanan. 25Kaya sinasabi ko sa inyo, huwag kayong mag-alala tungkol sa inyong buhay - kung ano ang inyong kakainin, iinumin o susuotin. Dahil kung binigyan kayo ng Diyos ng buhay, siguradong bibigyan din niya kayo ng pagkain at isusuot. . . . 33Kaya unahin ninyo ang mapabilang sa kaharian ng Diyos at ang pagsunod sa kanyang kalooban, at ibibigay niya ang lahat ng pangangailangan ninyo." ^MATEO 6:24-25, 33 (Basahin din ang ^MATEO 6:26-32, 34.) Ang kaharian ng Diyos ay inilarawan ng mga iskolar ng Bibliya at ng mga teologo bilang isang "pabaligtad na kaharian." Ito ay dahil sa ang kaisipan at ang pamamaraan ng kaharian ng Diyos ay labis na naiiba at kadalasan ay kasalungat ng kaisipan at pamamaraan ng mundo. Ang kaharian ay radikal at taliwas sa kultura. Titingnan natin ang mga pagkakaibang ito upang ang puso at isipan natin
ay umayon sa kaharian ng Diyos, at malaman natin ang buhay na nais ng Diyos na maranasan natin. 1 Hindi natin sabay na mapaglilingkuran ang Diyos at ang kayaman. 24"Walang taong makapaglilingkod nang sabay sa dalawang amo. Sapagkat kapopootan niya ang isa at iibigin ang ikalawa, o kaya'y magiging tapat siya sa isa at hahamakin ang ikalawa. Ganoon din naman, hindi kayo makapaglilingkod nang sabay sa Diyos at sa kayamanan. 25Kaya sinasabi ko sa inyo, huwag kayong mag-alala tungkol sa inyong buhay - kung ano ang inyong kakainin, iinumin o susuotin. Dahil kung binigyan kayo ng Diyos ng buhay, siguradong bibigyan din niya kayo ng pagkain at isusuot." ^MATEO 6:24-25 Sa pamamaraan ng mundong ito, inuuna ang paghabol sa kayamanan nang higit sa lahat, maging ito man ay para sa pagtugon ng mga pangunahing pangangailangan o kaya ay para sa pagkamit ng kontrol at kapangyarihan. Sinabi ni Haring Jesus na ito ay hindi maaaring isabay sa paninilbihan at pagmamahal sa Diyos. Hindi ito dahil sa ang Diyos ay laban sa pera o laban sa kayamanan. Ang hindi bumabagay sa Kanyang kaharian ay ang pagpapahintulot sa paghahangad ng kayamanan na krontrolin at gabayan ang ating paraan ng pag-iisip at paraan ng pamumuhay. Ang paghahangad ng salapi ay madalas na magdadala sa atin sa mga desisyon na lalabag sa kagustuhan ng Diyos. Samantala, ang paghahangad sa Diyos ay madalas na magdadala sa atin sa mga desisyon na lalabag sa ating pansariling kapakinabangan. Kailangan nating pumili kung sino ang ating paglilingkuran, dahil hindi natin maaaring Kingdom & Discipleship Unahin Muna 36
sabay na paglingkuran ang mga ito. Ano ang ilan sa mga paraan kung saan naglalaban ang kaharian ng Diyos at ang paghahangad sa pananalapi? 2 Hindi tayo dapat na mag-alala nang labis tungkol sa mga bagay sa mundo. "Kaya sinasabi ko sa inyo, huwag kayong mag-alala tungkol sa inyong buhay - kung ano ang inyong kakainin, iinumin o susuotin. Dahil kung binigyan kayo ng Diyos ng buhay, siguradong bibigyan din niya kayo ng pagkain at isusuot." ^MATEO 6:25 Sinabihan ni Jesus ang Kanyang mga disipulo na huwag mag-alala sa tungkol sa mga pangunahin nilang pangangailangan gaya ng pagkain, inumin, at kasuotan. Hindi Niya sinabi na huwag pag-isipan ang mga ito. Ang ibig Niyang sabihin ay hindi tayo dapat na mabahala nang labis sa paghahangad ng mga ito hanggang sa punto na tayo ay kinakabahan na, natatakot, at nababalisa. Sinabi rin Niya kung bakit hindi natin ito dapat gawin: ang buhay ay higit pa rito ang pag-aalala ay hindi makapagdaragdag ng araw sa ating buhay
tayo ay mahalaga sa Diyos at alam na Niya kung ano ang kailangan natin Kingdom & Discipleship Unahin Muna 37
ang pag-aalala ay ginagawa ng mga hindi mananampalataya Hindi nais ng Diyos na basta lamang tayong mabubuhay. Bagkus, nais Niyang maranasan natin ang ganap na buhay na inilaan Niya para sa atin (Juan 10:10). Samakatwid, ang pag-aalala tungkol sa katugunan ng ating mga pangangailangan at ang paghahangad ng mga ito ay walang naidaragdag sa ating buhay; sa katunayan, binabawasan nito ang ating buhay. Bakit walang saysay ang pag-aalala o pagkabalisa? (Mateo 6:27) 3 Dapat nating unahin ang kaharian ng Diyos at ang Kanyang katuwiran. "Kaya unahin ninyo ang mapabilang sa kaharian ng Diyos at ang pagsunod sa kanyang kalooban, at ibibigay niya ang lahat ng pangangailangan ninyo." ^MATEO 6:33 Sa halip na labis na mag-alala tungkol sa mga makamundong bagay, sinabihan tayo ni Haring Jesus na unahin ang paghahangad sa kaharian ng Diyos at ang pagkakaroon ng tamang ugnayan sa Kanya. Ang dalawang ito ay parehong matatagpuan at mararanasan sa pamamagitan ng pananampalataya kay Jesu-Cristo. Si Jesus ang daan at pinto sa kaharian ng Diyos (Juan 14:6; 10:7-9). Ang pananalig sa Kanya ang paraan upang matanggap natin ang katuwiran ng Diyos (2 Corinto 5:21). Si Jesus din ang daan upang maranasan natin ang biyaya ng kaharian ng Diyos dito sa buhay na ito at magpakailanman. Habang hinahangad natin ang pagkakaroon ng tamang ugnayan sa Diyos at ang pagpapalaganap ng Kanyang Kingdom & Discipleship Unahin Muna 38
kaharian dito sa lupa, ipinangako ni Jesus na tutugunan din ng Diyos ang lahat ng ating pangangailangan dito sa lupa. Ano ang kahalagahan ng salitang "una"? Bakit natin dapat unahin ang paghahangad sa kaharian ng Diyos at sa Kanyang katuwiran? APPLICATION Paano dapat magbago ang mga inuuna mo sa buhay? Nais mo bang ihinto ang paghabol sa mga makamundong kayaman at simulang unahin ang paghahangad sa Diyos? Hilingin sa isang kakilala na samahan kang manalangin ngayong ibinigay mo na kay Jesu-Cristo ang iyong pananampalataya. Ano ang kadalasang sanhi ng pag-aalala o labis na pagkabagabag mo? Ano ang maaari mong gawin ngayong linggo upang maituon ang pansin mo kay Jesus? Sa anong bahagi ng iyong buhay mo nais na mas maranasan ang kaharian at paraan ng pamumuhay ng Diyos? Ano ang maaari mong gawin upang ipagkatiwala ito sa Kanya at sumunod sa Kanya ngayong linggo? Kingdom & Discipleship Unahin Muna 39
PRAYER Pasalamatan ang Diyos sa ganap na buhay na ibinibigay Niya sa atin, at na hindi mo kailangan mag-alala tungkol sa katugunan ng mga pangunahin mong pangangailangan. Hingin sa Diyos ang kakayahan na laging unahin ang paghahangad sa Kanya saan ka man dalhin ng mundo. Ipanalangin na araw-araw mong maalala kung ano talaga ang tunay na mahalaga: ang pagpapatuloy sa kaharian ng Diyos at pagkakaroon ng tamang ugnayan sa Kanya.
Ipanalangin na ang buhay mo ay maging isang halimbawa ng kahulugan ng pag-una sa paghahangad sa Diyos. Ipanalangin na ang mga kapamilya at kaibigan mong hindi pa nakakakilala kay Cristo ay magawang magtiwala sa Kanya. Kingdom & Discipleship Unahin Muna 40
9 Mamatay sa Sarili upang Mahanap ang Buhay WARM-UP Alalahanin ang isang pagkakataon na may naisip kang gawin na hindi naging maganda ang kinahinatnan. Ano ang nangyari? Mas pipiliin mo bang bilhin ang isang bagay na mura ngunit sandali lamang tatagal o bibilhin mo ang isang bagay na mas mahal ngunit mas tatagal? Bakit? May napanalunan ka na ba na walang halaga para sa iyo? Magkuwento tungkol sa karanasang ito at kung ano ang naramdaman mo. WORD 24Pagkatapos, sinabi ni Jesus sa mga tagasunod niya, "Ang sinumang gustong sumunod sa akin ay hindi dapat inuuna ang sarili. At dapat handa siyang humarap kahit sa kamatayan alang-alang sa pagsunod niya sa akin. 25Sapagkat ang taong naghahangad magligtas ng kanyang buhay ay mawawalan nito. Ngunit ang taong nagnanais mag-alay ng kanyang buhay alang-alang sa akin ay magkakaroon ng buhay na walang hanggan. 26Ano ba ang mapapala ng tao kung mapasakanya man ang lahat ng bagay sa mundo, pero mapapahamak naman ang kanyang buhay? May maibabayad ba siya para mabawi niya ang kanyang buhay? 27Sapagkat ako na Anak ng Tao ay darating kasama ang mga anghel, at taglay ang kapangyarihan ng Ama. Sa araw na iyon, gagantimpalaan ko ang bawat isa ayon sa kanyang mga gawa." ^MATEO 16:24-27 (Basahin din ang ^MATEO 16:21-23.)
Ang kaharian ng Diyos ay kilala bilang "pabaligtad na kaharian" dahil ang kaisipan at pamamaraan ng kaharian ay kabaligtaran ng mga umiiral sa mundo. Ngayon, titingnan natin ang mga kaisipan ng kaharian tungkol sa pagkamit ng buhay na salungat sa mga kaisipan ng mundo. Para sa mundo, ang kaisipan ay makaipon ng kayamanan at unahin ang sarili. Makikita natin ito sa mga kilalang pahayag gaya ng: Gawin mo kung ano ang magpapasaya sa iyo Ang turuang mahalin ang iyong sarili ang pinakadakilang pagmamahal Magpakatotoo ka sa iyong sarili Sundin mo ang iyong puso
Ipagmalaki mo ang iyong sarili Dapat mo munang isipin ang iyong sarili Ang mga ito ay makamundong pagpapahalaga na pinalalaganap ng iba't ibang uri ng media. Subalit ang kaisipan, pamamaraan, at pagpapahalaga ng kaharian ng Diyos ay ang kabaligtaran ng mga ito. 1 Pagkaitan at mamatay sa sarili upang sumunod kay Cristo. Pagkatapos, sinabi ni Jesus sa mga tagasunod niya, "Ang sinumang gustong sumunod sa akin ay hindi dapat inuuna ang sarili. At dapat handa siyang humarap kahit sa kamatayan alang-alang sa pagsunod niya sa akin." ^MATEO 16:24 Ang "expressive individualism" ay isang makamundong pagpapahalaga na kumikilala sa personal na kalayaan, kasiyahan, pagkilala sa sarili, at pagpapahayag ng sarili bilang pinakamataas na uri ng kabutihan. Ngunit itinuro ni Kingdom & Discipleship Mamatay sa Sarili upang Mahanap ang Buhay 42
Jesus na upang maging disipulo Niya sa kanyang kaharian, dapat ay hindi natin unahin ang ating sarili at dapat tayong mamatay sa ating sarili. Nangangahulugan na dapat ay magawa nating bumitiw sa ating mga personal na layunin, hinahangad, at mga kaisipan at pagpapakahulugan sa buhay, at ipagpalit ang mga ito sa kung anuman ang nasa Kanya. Ito ay isang buhay na may pagsasakripisyo ng sarili at hindi pagsisilbi sa sarili. Ito ay pamumuhay kung saan si Cristo ang naghahari at hindi ang ating mga sarili. Ito ay ganap na kabaligtaran ng likas nating paraan ng pamumuhay. Ano ang mga desisyon na ginawa mo na nangahulugan ng pagkamatay sa sarili? 2 Tinatanggap natin ang buhay na inilaan sa atin ng Diyos. 25"Sapagkat ang taong naghahangad magligtas ng kanyang buhay ay mawawalan nito. Ngunit ang taong nagnanais mag- alay ng kanyang buhay alang-alang sa akin ay magkakaroon ng buhay na walang hanggan. 26Ano ba ang mapapala ng tao kung mapasakanya man ang lahat ng bagay sa mundo, pero mapapahamak naman ang kanyang buhay? May maibabayad ba siya para mabawi niya ang kanyang buhay?" ^MATEO 16:25-26 Ang salitang "buhay" sa konteksto ng ika-26 na pahayag ay may mas malawak na kahulugan at hindi lamang tumutukoy sa pangkaluluwang bahagi ng ating katauhan. Tumutukoy din ito sa buhay na nais ng Diyos na maranasan natin sa Kanyang kaharian, sa kasalukuyang panahon at magpakailanman. Sinasabi ni Jesus na ang mga pumipiling iligtas at panghawakan ang kanilang sariling kaisipan tungkol sa buhay, na sumasalamin sa kaisipang umiiral sa mundo, ay hindi makakamit ang buhay na nais ibigay sa Kingdom & Discipleship Mamatay sa Sarili upang Mahanap ang Buhay 43
kanila ng Diyos sa Kanyang kaharian. Walang kabuluhan ang pagkamit ng lahat ng bagay na hinahangad ng mundo dito sa lupa kung dahil naman dito ay hindi natin makakamit ang buhay na nais ng Diyos para sa atin. Kung bibitawan natin ang ating makamundong pananaw sa buhay at ipagpapatuloy ang paglapit sa Diyos, malalaman natin kung tungkol saan ang tunay na buhay - sa mundong ito at magpakailanman sa piling ng Diyos. Sa iyong palagay, bakit nakakatakot ang konsepto ng pag-aalay ng ating buhay, at bakit hinihiling pa rin ni Jesus na gawin natin ito? 3 Nabubuhay tayo nang may pagsasaalang-alang sa buhay na walang hanggan at hindi sa mga makakamit natin nang pansamantala lamang. 26"Ano ba ang mapapala ng tao kung mapasakanya man ang lahat ng bagay sa mundo, pero mapapahamak naman ang kanyang buhay? May maibabayad ba siya para mabawi niya ang kanyang buhay? 27Sapagkat ako na Anak ng Tao ay darating kasama ang mga anghel, at taglay ang kapangyarihan ng Ama. Sa araw na iyon, gagantimpalaan ko ang bawat isa ayon sa kanyang mga gawa." ^MATEO 16:26-27 Ang mga taong may kaisipang nakatuon sa kaharian ng Diyos ay nakakaalam na hindi sa buhay dito sa mundo nagtatapos ang lahat. Hindi lamang sila gumagawa ng mga desisyon at nabubuhay para sa kasalukuyan dito sa lupa. Nauunawaan nila na ang paghuhukom ay darating at itatakda nito ang ating walang hanggang kalagayan at kahihinatnan. Sa kabilang banda, ang mga naghangad ng mga bagay sa mundong ito at ng para sa kanilang sarili ay mahahatulan at hindi magkakamit ng buhay na walang hanggan. Ayon sa Mga Taga-Efeso 2:8-10 at 2 Corinto Kingdom & Discipleship Mamatay sa Sarili upang Mahanap ang Buhay 44
5:17, ano ang nangyayari kapag tayo ay nananampalataya kay Cristo? APPLICATION May ipinapakita bang kaisipan, saloobin, o pag-uugali sa iyo ang Diyos na kailangan mong wakasan o baguhin? Ano ang handa kang gawin tungkol dito? Dahil sa katotohanang mayroong walang hanggan, paano mo dapat baguhin ang araw-araw mong pamumuhay? Maglaan ng oras ngayong linggo upang manalangin at hingin sa Diyos na bigyan ka ng pananaw tungkol sa kawalang hanggan.
Isipin ang isang kapamilya o kaibigan na nangangailangang tanggapin ang buhay na inilaan ng Diyos para sa kanya at mamuhay sa ilalim ng katotohanan na may buhay na walang- hanggan. Ano ang maaari mong gawin upang makipag- ugnayan sa kanya ngayong linggo? Kingdom & Discipleship Mamatay sa Sarili upang Mahanap ang Buhay 45
PRAYER Pasalamatan ang Diyos sa buhay na walang hanggan na ibinigay niya sa lahat. Pasalamatan siya sa pagkakataon na maranasan ang Kanyang kaharian sa lupa. Hingin sa Diyos na bigyan ka ng kakayahan na pagkaitan ang iyong sarili at mamatay sa iyong sarili araw-araw sa pamamagitan ng pagsuko ng iyong mga kagustuhan at layunin sa Diyos. Ipanalangin na magawa mo ang mga tamang desisyon na sasalamin sa Kanyang kaharian sa lupa at na magawa mong mamuhay sa ilalim ng katotohanan na may buhay na walang hanggan.
Ipanalangin na maranasan ng mga kapamilya at kaibigan mo na hindi pa nagsusuko ng kanilang buhay kay Cristo ang ganap na buhay na nais Niya para sa kanila. Kingdom & Discipleship Mamatay sa Sarili upang Mahanap ang Buhay 46
10 Ang Pinakamahalagang Utos WARM-UP Ano ang ilan sa mga hindi mo malilimutang paraan kung paano ipinahayag ng mga kapamilya mo ang pagmamahal nila sa iyo? Ano ang ilang bagay na isinakripisyo mo para sa mga mahal mo sa buhay?
Ibahagi ang ilang bagay na ginagawa mo para makapagpahinga ka at mapangalagaan ang sarili mo. WORD 36"Guro, ano po ba ang pinakamahalagang utos sa Kautusan?" 37Sumagot si Jesus, "Mahalin mo ang Panginoon mong Diyos nang buong puso, nang buong kaluluwa, at nang buong pag-iisip. 38Ito ang pinakamahalagang utos sa lahat. 39At ang ikalawang pinakamahalagang utos ay katulad din nito: 'Mahalin mo ang iyong kapwa katulad ng pagmamahal mo sa iyong sarili.' 40Ang buong Kautusan ni Moises at ang mga isinulat ng mga propeta ay nakasalalay sa dalawang utos na ito." ^MATEO 22:36-40 (Basahin din ang ^MGA TAGA-ROMA 13:8-10.) Ang mga pamamaraan at pagpapahalaga sa kaharian ng Diyos ay naiiba sa mga pamamaraan at pagpapahalaga sa mundo kung kaya't kadalasan itong tinatawag na "pabaligtad na kaharian." Sa mga bansa sa mundo, ang mga tao ay pinamamahalaan ng libu- libong mga batas na sumasaklaw sa iba't ibang bahagi ng buhay. Subalit may pagkasimple lamang sa kaharian ng Diyos. Iisa lamang ang utos o batas na sumasaklaw sa lahat ng bahagi ng buhay at sa lahat ng iba pang mga batas: ang kautusang magmahal. Hindi ito isang batas na sapilitang ipinapataw sa atin, kundi isang batas na isinulat ng Diyos sa puso ng mga mananampalataya
(Jeremias 31:33). Sinabi ni Jesus na ang lahat ng Kautusan at ang mga Propeta ay nakasalalay dito. Itinuturo din ni Pablo na ang pagmamahal ang tumutupad sa buong Kautusan (Mga Taga- Galacia 5:14; Mga Taga-Roma 13:8-10). 1 Ang pinakamahalagang utos ay ang mahalin ang Diyos nang buo nating pagkatao. 37Sumagot si Jesus, "Mahalin mo ang Panginoon mong Diyos nang buong puso, nang buong kaluluwa, at nang buong pag- iisip. 38Ito ang pinakamahalagang utos sa lahat." ^MATEO 22:37-38 Ang una at pinakamahalagang utos ay ang mahalin ang Diyos nang buo nating pagkatao: puso, kaluluwa, at pag- iisip. Nangangahulugan ito ng pagmamahal sa Diyos hindi lamang sa pamamagitan ng ating emosyon at nag-uumapaw na debosyon, o kaya ay isip at saloobin. Dapat natin Siyang mahalin sa pamamagitan nang lahat ng mayroon tayo at ng mismong buhay na nasa atin. Isinama sa Marcos 12:30 ang pagmamahal sa Diyos nang buong lakas. Kasama dito ang pisikal na lakas at lakas ng kalooban. Paano natin magagawang mahalin ang Diyos nang buo nating isipan? Buong lakas? Lahat ng mayroon tayo? 2 Ang ikalawang pinakamahalagang utos ay ang mahalin ang ating kapwa. "At ang ikalawang pinakamahalagang utos ay katulad din nito: 'Mahalin mo ang iyong kapwa katulad ng pagmamahal mo sa iyong sarili.'" ^MATEO 22:39 Ang pangalawang pinakamahalagang utos ay tulad din ng unang utos dahil ito rin ay tungkol sa pagmamahal. Kingdom & Discipleship Ang Pinakamahalagang Utos 48
3 Dapat nating mahalin ang ating kapwa nang katulad ng pagmamahal natin sa ating sarili. Paano natin minamahal ang ating mga sarili? Maaaring hindi sa lahat ng pagkakataon ay nais nating mahalin ang ating mga sarili, ngunit ginagawa pa rin natin ito. Minamahal natin ang ating sarili sa pamamagitan ng pagtugon sa ating mga pangangailangan at pagbibigay ng pansin sa ating mga kagustuhan. Tulad nito, ang pagmamahal sa iba ay hindi tungkol sa pagkakaroon ng masidhing damdamin para sa kanila. Tungkol ito sa pag-una sa kanila at pagbigay sa kanila ng uri ng pagturing na nais din nating matanggap mula sa iba. Paano mo natutunang mahalin ang iba kahit na hindi mo ito gustong gawin? Ang bagong utos ni Jesus ay ang mahalin ang isa't isa gaya ng pagmamahal Niya sa atin. "Ito ang aking utos sa inyo: magmahalan kayo katulad ng pagmamahal ko sa inyo." ^JUAN 15:12 Tayo ay inutusan ni Cristo hindi lamang upang mahalin ang iba tulad ng pagmamahal natin sa ating mga sarili, kundi upang mahalin ang iba tulad ng pagmamahal Niya sa atin. Mahirap itong gawin. Nagpakumbaba Siya at ibinaba ang Kanyang sarili sa antas natin nang Siya ay magkatawang tao. Hindi lamang Niya isinakripisyo ang Kanyang sarili sa krus para sa atin at binayaran ang kabayaran para sa ating kasalanan. Ipinapakita Niya ang Kanyang pagmamahal, awa, at biyaya araw-araw. Sa kabila nito, tinawag Niya tayo upang mahalin ang iba sa ganito ring paraan. Malamang ay mahirap din itong unawain para sa mga disipulo noong panahon na iyon, katulad lang din ng nararanasan natin ngayon. Ang ganitong pagmamahal ay posible lamang kung
natanggap na natin ang Kanyang pagmamahal, naranasan ito, at umasa na dito. Ano ang sinasabi sa atin ng 1 Juan 4:10, 19 tungkol sa kung paano tayo lalago sa ating pagmamahal sa Diyos at sa ating kapwa? APPLICATION Paano mo magagawang mahalin ang Diyos nang buong puso, kaluluwa, isipan, at lakas araw-araw?
Isipin ang isang taong mahirap mahalin. Paano mo siya magagawang mamahalin nang gaya ng pagmamahal mo sa iyong sarili? Paano mo ito mas mahihigitan pa at mahalin siya nang gaya ng pagmamahal sa iyo ni Cristo? Pag-isipan ang Mateo 22:37-39 ngayong linggo. Hilingin sa Diyos na ipakita sa iyo ang mga katotohanan tungkol sa Kanya, sa iyo, at sa iba. PRAYER Pasalamatan ang Diyos sa Kanyang pagmamahal na walang kondisyon at walang pagkukulang. Ipahayag ang iyong pagmamahal at debosyon sa Kanya.
Ipanalangin na palakasin ka at bigyan ka ng kakayahan ng Diyos na mahalin ang iba gaya nang pagmamahal Niya sa iyo.
Ipanalangin na maipakita ng Iglesya ang dakila at unang utos na ito ng Diyos sa mundo. Ipanalangin na magawa nating mahalin ang iba gaya ng pagmamahal na natanggap natin. Kingdom & Discipleship Ang Pinakamahalagang Utos 50
11 Mahalin ang Iyong mga Kaaway WARM-UP Ano ang isang bagay na ginagawa mo upang ipakita sa iba na mahal mo sila? Ano sa mga ginagawa para sa iyo ng ibang tao ang nagbibigay sa iyo ng pakiramdam na ikaw ay labis na minamahal? Masasabi mo ba na lagi mong naipapahayag ang nararamdaman mo sa iba? Bakit oo o bakit hindi? WORD 27"Ngunit sinasabi ko sa inyo na mga nakikinig sa akin: Mahalin ninyo ang inyong mga kaaway. Maging mabuti kayo sa mga galit sa inyo. 28Pagpalain ninyo ang mga umaalipusta sa inyo. At idalangin ninyo ang mga nagmamalupit sa inyo. . . . 35Ito ang inyong gawin: Mahalin ninyo ang inyong mga kaaway at gumawa kayo ng mabuti sa kanila. Kung magpapahiram kayo, magpahiram kayo nang hindi umaasa ng anumang kabayaran. At malaking gantimpala ang tatanggapin ninyo, at makikilala kayong mga anak ng Kataas-taasang Diyos. Sapagkat mabuti siya kahit sa mga taong masama at walang utang na loob. 36Maging maawain kayo tulad ng inyong Ama." ^LUCAS 6:27-28, 35-36 (Basahin din ang ^LUCAS 6:29-34.) Ang "pabaligtad na kaharian" ng Diyos ay tunay na radikal dahil ito ay taliwas sa likas na tatahakin ng kaisipan at kultura ng marami sa mga pag-iisip at kaparaanan na umiiral sa mundo. Ngayon, titingnan natin ang isa sa mga pinakamahirap na katuruan ni Jesus, na mahirap tanggapin para sa halos lahat ng tao: "Mahalin ninyo ang inyong mga kaaway." Ang katuruang ito marahil ang nasa sentro ng likas na katangian ng kaharian ng Diyos dahil
sa Siya Mismo ang pag-ibig (1 Juan 4:16). Paano nakikita ang pagmamahal mo sa iyong mga kaaway? 1 Dapat nating tingnan at ituring ang ating mga kaaway nang may pagmamahal. 27"Ngunit sinasabi ko sa inyo na mga nakikinig sa akin: Mahalin ninyo ang inyong mga kaaway. Maging mabuti kayo sa mga galit sa inyo. 28Pagpalain ninyo ang mga umaalipusta sa inyo. At idalangin ninyo ang mga nagmamalupit sa inyo." ^LUCAS 6:27-28 Ang pagkakaroon ng galit sa iyong kaaway ay natural lamang sa mundo. Ngunit sa kaharian ng Diyos, inutusan tayo ni Haring Jesus na mahalin ang ating mga kaaway at gumawa ng mabuti sa mga may galit sa atin. Para sa karamihan ng mga tao, ito ay imposible dahil para sa kanila ang pag- ibig ay isang emosyon. Subalit una sa lahat, ang kautusan na mahalin ang iyong mga kaaway ay isang desisyon na ituring at mahalin ang iba nang katulad sa pagmamahal natin sa ating sarili (Lucas 10:27). Nagbigay si Jesus ng mga halimbawa kung paano ito maaaring gawin: Paggawa ng mabuti sa mga taong may galit sa atin, pagbibigay sa kanila ng mga pagpapala, at pananalangin para sa kanila. Minamahal natin ang ating mga sarili kahit pa hindi natin ito gustong gawin. Ang paraan natin ng pagmamahal at pagturing sa ating sarili ay dapat na katulad ng pagpapahayag natin ng pagmamahal sa ating mga kaaway. Balikan ang isang pagkakataon kung kailan ipinanalangin mo ang isang tao na itinuturing mong kaaway. Paano binago ng pananalangin mo sa kanya ang iyong puso? Kingdom & Discipleship Mahalin ang Iyong mga Kaaway 52
2 Dapat tayong gumawa ng mabuti sa mga nangangailangan nang walang inaasahang kapalit. "Ito ang inyong gawin: Mahalin ninyo ang inyong mga kaaway at gumawa kayo ng mabuti sa kanila. Kung magpapahiram kayo, magpahiram kayo nang hindi umaasa ng anumang kabayaran." ^LUCAS 6:35 Ang pagtatanong ng "Ano ang pakinabang nito sa akin?" ay isa sa mga karaniwang kaisipan sa mundo. Sa kulturang Pilipino, ang konsepto ng utang na loob ay may hindi binabanggit na pag-asa na susuklian sa hinaharap kung anuman ang ginawang kabutihan sa kasalukuyan. Ngunit sinabi ni Haring Jesus na dapat tayong gumawa ng kabutihan at magpautang pa nga sa mga nangangailangan, nang hindi umaasa sa anumang kapalit. Nararapat lamang na hindi natin ibigay sa nangangailangan ang lahat ng kailangan nila. Dapat pa ring gamitin ang karunungan sa pagpapasya kung paano tayo tutulong. Subalit anuman ang ating ibigay, hindi tayo aasa na susuklian ito. Sa iyong palagay, bakit tila pagpapautang sa Panginoon ang pagtulong sa mahihirap (Kawikaan 19:17)? Kingdom & Discipleship Mahalin ang Iyong mga Kaaway 53
3 Kapag minamahal natin ang ating mga kaaway, ipinapahayag natin ang ating Ama sa langit. 35"At malaking gantimpala ang tatanggapin ninyo, at makikilala kayong mga anak ng Kataas-taasang Diyos. Sapagkat mabuti siya kahit sa mga taong masama at walang utang na loob. 36Maging maawain kayo tulad ng inyong Ama." ^LUCAS 6:35-36 Bilang mga anak ng Diyos, nagmamahal tayo nang katulad Niya. Mabuti siya kahit sa mga taong masama at walang utang na loob. Sinasabi sa Mga Taga-Roma 5:8 na ipinakita ng Diyos sa atin ang kanyang pag-ibig sa ganitong paraan: Kahit noong tayo'y makasalanan pa, namatay si Cristo para sa atin. Tayo ay tumanggap ng Kanyang pagmamahal, kabutihan, at habag. Kapag ipinakita natin ang pagmamahal, kabutihan, at habag na ito sa iba, lalo na sa ating mga kaaway, sa mga hindi magagawang suklian ang ginawa nating kabutihan, at sa mga walang utang na loob, ipinapakita natin sa kanila at sa lahat sa ating paligid, kung sino ang Diyos. Paano mo isinasalamin ang mga pagpapahalaga ng mga magulang o tagapangalaga mo? Paano natin dapat isalamin ang Ama ngayong tayo ay mga anak na Niya? Kingdom & Discipleship Mahalin ang Iyong mga Kaaway 54
APPLICATION May mga tao bang nangangailangan sa paligid mo na maaari mong pakitaan ng kabutihan? Paano mo maipapakita sa kanila ang habag at kabaitan ng Diyos? May mga tao ba na itinuturing ka bilang kaaway? May mga tao bang kinamumuhian ka o kaya ay ayaw sa iyo? Maliban sa pananalangin para sa kanila, paano mo pa sila mapapakitaan ng kabutihan at pagmamahal ngayong linggo? May mga tao bang nagbigay sa iyo ng sama ng loob na kailangan mong patawarin? Patawarin sila gaya ng pagpapatawad sa iyo ng Panginoon. Ano ang ilan sa mga bagay na maaari mong gawin upang makipagkasundo sa kanila? PRAYER Pasalamatan ang Diyos dahil minahal Niya tayo kahit na noong tayo ay mga kaaway pa Niya at binayaran Niya ang kabayaran para sa ating kaligtasan. Pasalamatan Siya sa kanyang pagmamahal at habag. Hingin sa Diyos ang Kanyang biyaya upang magawa mong maging mapagbigay at mabuti sa mga nangangailangan nang walang anumang hinihinging kapalit.
Ipanalangin na magawa mong magpakita ng kabutihan sa iyong mga kaaway at maisalamin ang pagmamahal ni Cristo sa kanila. Kingdom & Discipleship Mahalin ang Iyong mga Kaaway 55
12 Ang Pamumuno ay Paglilingkod WARM-UP Ano ang mga katangian na hinahanap mo sa isang pinuno? Bakit? Pangalanan ang isang pinuno na hinahangaan mo. Bakit mo siya hinahangaan?
Ibahagi ang isang pagkakataon kung kailan naramdaman mo na hindi sapat ang kakayahan mo upang maging isang pinuno. WORD 42Kaya tinawag silang lahat ni Jesus at sinabi, "Alam n'yo na ang mga itinuturing na pinuno ng mga bansa ay may kapangyarihan sa mga taong nasasakupan nila, at kahit ano ang gustuhin nila ay nasusunod. 43Pero hindi dapat ganyan ang umiral sa inyo. Sa halip, ang sinuman sa inyo na gustong maging dakila ay dapat maging lingkod ninyo. 44At ang sinuman sa inyo na gustong maging pinuno ay dapat maging alipin ng lahat. 45Sapagkat kahit ako, na Anak ng Tao ay naparito sa mundo, hindi upang paglingkuran kundi upang maglingkod at magbigay ng aking buhay para matubos ang maraming tao!" ^MARCOS 10:42-45 (Basahin din ang ^MARCOS 10:35-41.) Ang mga pamamaraan at pagpapahalaga ng kaharian ng Diyos ay ibang-iba sa mga pamamaraan at pagpapahalaga na umiiral sa mundo kung kaya't madalas itong tawaging "pabaligtad na kaharian." Ito ay makikita rin sa larangan ng pamumuno. Ang salitang "pinuno" sa Bagong Tipan ay madalang lamang na tumutukoy kay Jesus o sa Kanyang mga disipulo. Kadalasan ay tumutukoy ito sa mga pinuno sa bansa o kaya ay sa mga pinunong Judio. Maaari kayang ito ay sa kadahilanang ang
pamumuno sa kaharian ng Diyos ay lubhang naiiba sa kahulugang ibinibigay dito ng mundo? Ngayon, titingnan natin ang kadakilaan at pamumuno sa kaharian ng Diyos. 1 Ang pamumuno sa kaharian ng Diyos ay hindi pagpilit sa tao na sumunod ayon sa posisyon. 42Kaya tinawag silang lahat ni Jesus at sinabi, "Alam n'yo na ang mga itinuturing na pinuno ng mga bansa ay may kapangyarihan sa mga taong nasasakupan nila, at kahit ano ang gustuhin nila ay nasusunod. 43Pero hindi dapat ganyan ang umiral sa inyo." ^MARCOS 10:42-43 Ipinakita ni Jesus na ang mga pinuno sa mundo ay namumuno sa pamamagitan ng paggamit ng kanilang posisyon o kapangyarihan upang pilitin ang mga tao na sumunod sa kanila. Ngayon, nakikita ito sa ganitong paraan: Ako ang boss mo. Sundin mo 'ko dahil kung hindi, tatanggalin kita sa trabaho. Ako ang magulang mo at anak lang kita. Sundin mo 'ko nang walang tanong-tanong. Ako ang asawa mo at ako ang mamumuno sa bahay na 'to. Dapat mong sundin ang lahat ng gusto ko. Ngunit sinabi ni Jesus na ang pamumuno sa Kanyang kaharian ay hindi tungkol sa paggamit ng tao ng kanilang posisyon o kapangyarihan para makuha ang gusto nila. Paano ipinakita ni Jesus ang pamumuno? Sa palagay mo, bakit naiiba ang paraan ng pamumuno na umiiral sa mundo sa pamamaraan ni Jesus? Kingdom & Discipleship Ang Pamumuno ay Paglilingkod 57
2 Ang pamumuno sa kaharian ng Diyos ay isinasagawa sa pamamagitan ng paglilingkod. 43"Pero hindi dapat ganyan ang umiral sa inyo. Sa halip, ang sinuman sa inyo na gustong maging dakila ay dapat maging lingkod ninyo. 44At ang sinuman sa inyo na gustong maging pinuno ay dapat maging alipin ng lahat." ^MARCOS 10:43-44 Sa halip na pamunuan ang iba sa pamamagitan ng paggamit ng kapangyarihan, sinabi ni Jesus na ang mga nais mamuno sa Kanyang kaharian ay dapat na maglingkod. Namumuno tayo hindi sa pagpupumilit ng ating mga sarili, kundi sa pag-una sa iba. Dahil ang pamumuno ay tungkol talaga sa paglilingkod sa iba, hindi natin kailangan ng mga titulo o posisyon upang makapamuno sa kaharian ng Diyos. Ano ang ibig sabihin ng pagiging alipin ng lahat? Sa palagay mo, bakit hiniling ni Jesus sa mga mamumuno na maglingkod at maging alipin ng lahat? 3 Ang pamumuno sa kaharian ng Diyos ay inuudyok ng paglilingkod at pagbibigay ng buhay para sa iba. "Sapagkat kahit ako, na Anak ng Tao ay naparito sa mundo, hindi upang paglingkuran kundi upang maglingkod at magbigay ng aking buhay para matubos ang maraming tao!" ^MARCOS 10:45 Nakikita na ngayon ng mga pinuno sa iba't ibang bansa ang kagandahang naidudulot ng paglilingkod na pamumuno sa pagpapasunod ng mga tao. Maraming mga libro sa pagtulong sa sarili, pamamahala, at negosyo ang tungkol sa paglilingkod na pamumuno. Subalit malaki pa rin ang kaibahan ng pamamaraan ng mundo tungkol sa paglilingkod na pamumuno at ng pamamaraan ng kaharian ng Diyos. Kingdom & Discipleship Ang Pamumuno ay Paglilingkod 58
Habang nakikita ng mundo ang paglilingkod sa iba bilang paraan upang makamit ang pansariling mga layunin, sinabi ni Jesus na ang nag-uudyok sa paglilingkod na pamumuno ay walang iba kundi ang makapaglingkod sa iba, at hindi ang maging kilala o matagumpay. Si Jesus Mismo ay naparito sa lupa hindi upang paglingkuran kundi upang maglingkod. Maaari Niyang gamitin ang Kanyang posisyon at kapangyarihan upang pilitin ang mga tao na paglingkuran Siya. Subalit hinugasan pa Niya ang mga paa ng Kanyang mga disipulo at namatay sa krus para sa atin. Ang tanging layunin Niya ay ang makapaglingkod. Ang paglilingkod ay hindi isang paraan upang makapamuno; ito ang nag- uudyok at ang layunin ng pamumuno. Balikan ang isang pagkakataon kung saan naranasan mo mula sa isang pinuno ang pamumuno na ayon sa pamamaraan ng mundo. Sa palagay mo, ano ang naging kaibahan kung ang nag-uudyok sa kanya ay ang makapaglingkod? Kingdom & Discipleship Ang Pamumuno ay Paglilingkod 59
APPLICATION Paano mo maipapakita ang pamumuno, may posisyon ka man o wala? Ano ang isang bagay na gagawin mo sa ibang pamamaraan ngayong linggo? Ano ang mga sakripisyo na handa kang gawin upang mas mapaglingkuran ang iba? Paano maaapektuhan ng pamumuno na ayon sa kaisipan ng kaharian ang pananaw mo sa mga taong nahihirapan kang pamunuan? Mangakong ipapanalangin mo ang mga pinuno ng ating bayan ngayong linggo. Hingin sa Diyos na bigyan ka ng karunungan kung paano mo sila maipapanalangin. Manalig na magbibigay ang Diyos ng mga maka-Diyos na pinuno at na magkakaroon ng katuwiran sa ating bayan. PRAYER Pasalamatan ang Diyos sa pagbibigay sa atin ni Jesus ng halimbawa kung paano maging isang mapaglingkod na pinuno at sa Kanyang paglilingkod sa mundo. Hingin sa Diyos na bigyan ka ng pusong mapaglingkod at mamuno ka sa paraang nais Niya.
Ipanalangin na ang mag-uudyok sa ating mga pinuno ay ang makapaglingkod. Ipanalangin na gamitin nila ang kanilang posisyon at awtoridad upang gumawa ng mabuti at mamuno nang may integridad. Kingdom & Discipleship Ang Pamumuno ay Paglilingkod 60
18Lumapit sa kanila si Jesus at sinabi, "Ibinigay sa akin ang lahat ng kapangyarihan sa langit at sa lupa. 19Kaya puntahan ninyo ang lahat ng mga lahi at gawin silang mga tagasunod ko. Bautismuhan ninyo sila sa pangalan ng Ama at ng Anak at ng Banal na Espiritu. 20Turuan ninyo silang sumunod sa lahat ng iniutos ko sa inyo. At tandaan ninyo: lagi ninyo akong kasama hanggang sa katapusan ng mundo." ^MATEO 28:18-20 Ang Kingdom & Discipleship ay isang lathalain na may labingdalawang aralin tungkol sa pagdidisipulo na nagbibigay ng pagkaunawa sa kaharian ng Diyos, sumisiyasat sa mga talinghaga na binanggit ni Jesus upang ilarawan ang kaharian ng Diyos, at nagpapakita ng katotohanan ng pabaligtad na kaharian, ayon sa sinasabi ng Bibliya. Ang ating layunin ay ang isulong ang kaharian ng Diyos sa pamamagitan ng pagdidisipulo ng bayan, saan man tayo naroon at kung anuman ang pinapagawa sa atin. MGA PAKSA Pagsulong ng Kaharian Pagsasagawa ng ng Diyos sa Pamamagitan ng Pagdidisipulo Dakilang Komisyon MGA TALINGHAGA NG KAHARIAN Ang Talinghaga Tungkol sa Magsasaka Ang Talinghaga Tungkol sa Ang Talinghaga Tungkol sa Nakatagong Kayamanan at ang Talinghaga Tungkol sa Mamahaling Perlas Masasamang Damo Ang Talinghaga Tungkol sa Buto ng Mustasa at ang Talinghaga ng Pampaalsa ANG PABALIGTAD NA KAHARIAN Ang Talinghaga Tungkol sa Lambat Unahin Muna Ang Pinakamahalagang Utos Mamatay sa Sarili upang Mahalin ang Iyong Kaaway Mahanap ang Buhay Ang Pamumuno ay Paglilingkod